open-index/open-wikipedia-markdown huggingface dataset:
周啟生

**周啟生**（，）係香港音樂人，粵語片演員周吉嘅仔，和音歌手周小君嘅細佬，作曲家顧嘉煇嘅徒弟。周啟生係香港1980年代嘅歌手兼創作人。初期主要負責作曲同編曲，後來以創作歌手進軍樂壇。此外，「草生」一名係周啟生同音樂監製葉廣權仲有佢細佬葉廣軍作曲時使用嘅筆名。越嚟越受歡迎，最近被稱為跑馬地男神，同埋蘇屋邨男神，周生表示唔敢當。

## 個人履歷
佢細個喺蘇屋邨居住，1968年至1973年喺五邑工商總會學校（小一至小五）就讀，1974年喺蘇屋南官立小學畢業，1977年喺佛教大雄中學中三畢業。佢當年剛滿月就隨家人遷入當時新落成嘅蘇屋邨，阿爸周吉曾歷任居民協會主席，佢曾經話，呢個屋邨見證著香港歷史同精神，盛載著很多人嘅回憶同人情味。 

## 音樂風格
周啟生擅長電子迷幻音樂。佢受1970年代德國電子音樂運動krautrock中的領軍樂隊Kraftwerk嘅影響，有幾首歌甚至填上中文歌詞翻唱，如《the model》。佢比較有名作品主要有：《天長地久》、《長得很》、《喜歡嗎》、《淺草妖姬》以及李雅桑作曲周啟生編曲嘅《風的季節》等等。

## 作品一覽
### 個人專輯

## 節目
*2010年：《Home Sweet Home》第57集（now TV）
*2012年、2013年：《勁歌金曲》
*2013年4月19日：《今日VIP》
*2014年：《星夢傳奇》
*2016年：《總有一隻喺左近》（ViuTV）第14集

## 感情生活
周啟生經歷過三段婚姻，其中其第一任妻子為前無綫電視藝員盧影瑂。而第二任妻子是落選香港小姐梁晶瑩。第三任妻子則為大提琴家司徒靄杰。周氏育有兩子一女。其中第一個三十多歲的兒子周樂是由盧影瑂所生。第二個兒子周爵是由梁晶瑩所生。女兒就由司徒靄杰所生。據周啟生表示，其子周爵天性聰明，擁有音樂和很高的畫畫天份，十分聰明入讀香港國際學校。

## 爭議

## 註

## 參考

## 出面網頁
*
*
*周啟生的介紹
*周啟生
*
女遊日本

《**女遊日本**》（）係一套由好好制作製作嘅遊埠節目，由李月兒同余潔瀅主持。節目由2023年2月27號到3月24號，逢禮拜一到五 21:00-21:25，喺香港奇妙電視有限公司嘅HOY TV首播。節目會介紹日本唔同吃喝玩樂同浸溫泉嘅熱點。

## 每集一覽

## 睇埋
*《女遊和歌山》
*《女遊大阪之御堂筋線》

## 註

## 出面網頁
*女遊日本 – 網上重溫 – HOY TV（免費電視77台）
*好好制作YouTube頻道：女遊日本
系統設計

（）係指設計一個系統，包括係同個系統度好佢嘅架構、組成部件以及每件組成部件要做乜功能... 呀噉，目的係要確保個系統能夠實際整到出嚟，而且整咗出嚟之後可以有效噉達到終端用家嘅要求。

舉例說明，想像而家有班軟件工程師要整電腦軟件，佢哋睇完個 client 畀佢哋嘅要求之後，就要郁手做系統設計，即係諗定嗮（簡化講）「隻軟件要由邊啲程式組成」同埋隻軟件每個部件「要有點嘅 input-output 關係」，度好嗮呢啲咁多嘢之後，先至真正郁手去整隻軟件出嚟。

## 睇埋
*軟件工程
*複雜系統

## 攷
異鄉留民

《**異鄉留民**》（）係香港MakerVille製作嘅英文訪談節目，每集會訪問一位由外地到香港定居嘅外籍人士。節目總共有2輯：第一輯由羅振峰主持，由2022年3月25號到9月16號，逢禮拜五19:30-20:00，喺香港電視娛樂嘅英文頻道ViuTVsix首播；第二輯（《**異鄉留民2**》）由鄧家禮、李昭南、溫湯馬仕主持，由2022年9月23號到2023年3月17號，逢禮拜五19:30-20:00，喺ViuTVsix首播。

## 註

## 出面網頁
*ViuTV：異鄉留民
*ViuTV：異鄉留民 2
容積率

（）係「總樓面面積 : 笪地嘅面積」嘅比例。

若果啲建築物嘅容積率高得滯，又可能會對周邊環境構成影響－笪地方迫滿嗮高樓大廈，有好多人都會想用嗰笪地，就會對嗰頭啲交通造成壓力，而且人口密度高咗亦都表示產生嘅垃圾同用嘅電會多咗。

## 睇埋
*城市規劃
古蹟保留

（）顧名思義係指對有歷史價值嘅建築物或者第啲結構作出保留。

做城市規劃時不時要諗埋古蹟保留呢樣嘢。

## 睇埋
*城市規劃
*收藏
無樂不作

《**無樂不作**》 係臺灣歌手范逸臣第五張個人專輯，首張精選輯，2008年7月25號發行，一共收錄三十首歌（五首新歌）。

## 曲目
**CD 1**

**CD 2**

## 參考文獻
不說出的溫柔

《**不說出的溫柔**》係臺灣歌手范逸臣個人第四張錄音室專輯，2006年5月5號發行，一共收錄十三首歌。

## 曲目
**CD**

## 參考文獻
意大利聯合聖保羅銀行

**意大利聯合聖保羅銀行**（Intesa Sanpaolo）係意大利最大銀行，2007年由意大利聯合商業銀行同意大利聖保羅銀行合併組成。
萊斯銀行集團

**萊斯銀行集團**（Lloyds Banking Group）係英國第三大金融機構，2009年由萊斯銀行收購HBOS後組成。
信仰愛情

《**信仰愛情**》 係臺灣歌手范逸臣個人第二張錄音室專輯，2003年4月29號發行，一共收錄十首歌。

## 曲目
**CD**

## 音樂錄影帶
#〈信仰愛情〉MV，導演：張清峰。
#〈Devil Angel〉MV，導演：于永傑。
#〈妳愛我嗎〉MV，導演：鄭有傑。
#〈百慕達〉MV，導演：賴偉康。
#〈忘了愛〉MV，導演：張清峰。

## 參考文獻
一網打盡

《**一網打盡**》係香港無綫電視一個電視節目，由王貽興同梁慧思主持，自2007年3月3號到5月26號逢禮拜六晚7點35分到8點正喺翡翠台播出。

## 演員表
### 主持
*王貽興
*梁慧思
### 演出
*陳丹丹
*黃淑怡
*陳宙希

## 睇埋
*第一手真相
*冷知識衝動
蘇屋南官立小學

**蘇屋南官立小學**係香港一間已經停運嘅小學，1976年停運，校舍之後畀咗中華基督教會燕京書院。
陳宙希

**陳宙希**，係前香港無線電視藝人，2006年第20期無綫電視藝員訓練班畢業。

## 演出

### 綜藝節目演出

* 2007年：《一網打盡》

### 電視劇

* 2008年：《疑情別戀》、《秀才愛上兵**》、《**畢打自己人**》**、《烈火雄心3》、《古靈精探》
* 2010年：《飛女正傳》

### MV演出

* 吳雨霏、鄧麗欣：《偏愛》

## 參考
顏色 (搞清楚)

**顏色**（）個顏係面咁解，色就色水，所以原義同引伸可以指：

*顏料
*色水
*面色

## 睇埋
*色 (搞清楚)‎
伍冠楨

**伍冠楨**，係香港電視製作人，而家任職喺無線電視做劇集編導。
## 參與作品
*2002年：《騎呢大狀》
*2003年：《鳳舞香羅》
*2009年：《情越雙白線》
*2019年：《堅離地愛堅離地》
*2022年：《白色強人II》
*未播：《破毒強人》
范逸臣 (專輯)

《**范逸臣**》 係臺灣歌手范逸臣個人首張同名錄音室專輯，2002年8月31號發行，一共收錄十一首歌曲。也係目前發行嘅專輯中，每首歌都有mv嘅專輯。

## 曲目
**CD**

## 參考文獻
色 (搞清楚)

**[[色]]**係視覺反應，亦可以係：
*鹹濕
*色部，部首
*色 (佛教)，佛教概念
## 睇埋
*顏色 (搞清楚)‎
走 (搞清楚)

粵語嘅**[[走]]**通常係用腳快速郁動嘅方法，亦可以係：
*走部，部首
*走佬
*死嘅委婉語
史 (搞清楚)

粵語嘅**[[史]]**通常係指歷史，亦可以係：
*史氏，姓氏
*史書，記載歷史嘅書
*史 (官職)，古代官職
璽

**璽**係代表一個國或者君主嘅圖章，多數用玉做，所以又叫**玉璽**。當中代表一國嘅叫**國璽**；代表君主嘅叫御璽。

由秦代到唐代超過一千年，中國歷代皇帝都會用傳國玉璽，到唐末帝李從珂自焚時唔見咗。
蝦鬚排

**蝦鬚排**（）係香港一個島，地區行政上屬離島區，喺大嶼山芝麻灣半島以南對開海面，冇居民住。
龍之爭霸

《**龍之爭霸**》（）係1989年上畫嘅港產片，由陳勳奇自監自導自演，其餘主演包括任達華、苗僑偉、柯俊雄。

## 演員表

## 出面網頁
*
阿布舞

**阿布舞**（**Abu'u**，），曾經叫**溫雅云**（**Youna**），係臺灣女藝人同舞蹈員，亦係啦啦隊組合樂天女孩成員。
宋嘉儀

**宋嘉儀**（，），係童星出身嘅香港女演員，自細參與唔少劇集演出，成年後憑演出電影《深宵閃避球》飾演何君蘭 （蘭子）一角而獲觀眾認識。

## 演出
### 成年時期
#### 電視劇（無綫電視）
*2021年：《智能愛人》 飾演 情侶女

#### 電視節目（ViuTV）
*2024年：《選角》參賽者

#### 電影
*2021年：《壞帳》 飾演 阿妹
*2022年：《深宵閃避球》 飾演 何君蘭 （蘭子 / Lancy）
*2023年：《4拍4家族》 飾演 Chris

#### MV
*2023年：柳應廷《Dear Children》
*2023年：陳曉東《燒光了火柴》

### 童星時期
#### 電視劇（無綫電視）
*2009年：《宮心計》 飾演 寶婷（第33集） 
*2010年：《蒲松齡》 （第4集）
*2010年：《鐵馬尋橋》 飾演 童年應雁鳴（第7集）
*2010年：《巾幗梟雄之義海豪情》飾演 陳美婷（第1集）

#### 電視劇（香港電視網絡）
*2014年：《來生不做香港人》
*2015年：《我阿媽係黑玫瑰》

#### 電視劇（香港電台）
*2010年：《一念之間》
*2013年：《毒海浮生—開心share十七歲》
*2016年：《女人多自在》 （第8集：《一百分媽媽》）

#### 電影
*2010年：《全城戒備》 飾演 被困司機女兒
*2014年：《點對點》 飾演 童年曹小雪

## 出面網頁
* 
* 

]
平均律

**平均律**（）係調律一種，指將一個八度分做若干等分。平均律可以話係一種妥協，好處係是但一編樂章，用同一件樂器，可以用是但一個音階彈，聽落都一樣同大致正常，唔好處係技術上可能會走音，因為例如喺西方嘅傳統音階裏面，每個音嘅音高其實並唔係平均分佈。

最常見嘅平均律係十二平均律，另外亦有十九平均律、廿四平均律等等；電子音樂用嘅音分單位亦可以視為係1200平均律。

## 十二平均律
**十二平均律**（，簡稱 12-TET、12EDO、12-ED2）係平均律一種，將一個八度平均分做 12 等分，對應西方傳統嘅 12 個半音。一個八度嘅頻率比例係 1:2，所以 n 個半音嘅音程嘅頻率比例係 1: 2^\frac{n}{12}。電子樂器同音樂軟件通常係用十二平均律，現代嘅其他西方樂器亦通常係用十二平均律。

## 註

## 攷
陳錫蘭

**陳錫蘭**（，）係一名舞蹈家，陳友仁個女，美國電影製片人個老婆。

## 出面網頁

類:舞蹈員
類:千里達多巴哥人
LilyPond

**LilyPond** 係一套樂譜排版軟件，由兩個音樂人 Han-Wen Nienhuys 同 Jan Nieuwenhuizen 設計，以GPL條款授權，係GNU計劃嘅一部分。佢係離線排版程式；所以用嘅亦係文字用家介面，輸入格式係純文字，音高嘅寫法類似亥姆霍茲音高記法。

呢件軟件有部分係用 Scheme 寫，手稿語言亦都係 Scheme。

## 攷

## 拎
*
玉蒲團四之雲雨山莊

《**玉蒲團四之雲雨山莊**》（）係1999年上畫嘅港產片，由葉天行執導，何永霖監製，陳國權、潘震偉、夏虹主演。

## 演員表

## 出面網頁
*
觀眾在民間電視大獎2022

《**觀眾在民間電視大獎2022**》係第7屆觀眾在民間電視大獎，提名期由2023年1月9號到13號，投票期由1月18號到27號，結果喺2月9號公佈。
## 五強同得獎名單
唔同上一屆公佈十強得票，今屆只公佈五強得票，而由於多數獎被ViuTV包辦五強，部份獎亦同時公佈無綫電視最高得票項目。
### 民選最佳劇集
呢個獎有24個提名角逐：無綫電視有14個提名；ViuTV有9個提名；港台電視有1個提名。

*無綫電視最高得票項目：《下流上車族》（358票，1.95%，排第7）

### 民選最佳劇本
呢個獎有22個提名角逐：無綫電視有13個提名；ViuTV有9個提名。

*無綫電視最高得票項目：《下流上車族》（351票，1.93%，排第8）

### 民選最佳攝影
呢個獎有21個提名角逐：無綫電視有13個提名；ViuTV有8個提名。

*無綫電視最高得票項目：《金宵大廈2》（198票，1.10%，排第8）

### 民選最佳男主角
呢個獎有32個提名角逐：無綫電視有18個提名；ViuTV有14個提名。

*無綫電視最高得票項目：林敏驄—車志明—《下流上車族》（302票，1.64%，排第10）

### 民選最佳女主角
呢個獎有34個提名角逐：無綫電視有20個提名；ViuTV有13個提名；港台電視有1個提名。

### 民選最佳男配角
呢個獎有52個提名角逐：ViuTV有37個提名；無綫電視有15個提名。

*無綫電視最高得票項目：鄧智堅—關細孝—《下流上車族》（132票，0.74%，排第20）

### 民選最佳女配角
呢個獎有41個提名角逐：ViuTV有24個提名；無綫電視有17個提名。

*無綫電視最高得票項目：蔣家旻—鍾家琪—《美麗戰場》（368票，2.17%，排第10）

### 民選飛躍進步男藝員
呢個獎有45個提名角逐：ViuTV有27.5個提名；無綫電視有15.5個提名；HOY TV有2個提名。

*無綫電視最高得票項目：冇公佈

### 民選飛躍進步女藝員
呢個獎有44個提名角逐：ViuTV有23個提名；無綫電視有17個提名；HOY TV有4個提名。

*無綫電視最高得票項目：冇公佈

### 民選最佳綜藝節目
呢個獎有36個提名角逐：無綫電視有16個提名；ViuTV有16個提名；HOY TV有4個提名。

### 民選最佳資訊節目
呢個獎有52個提名角逐：ViuTV有28個提名；無綫電視有19個提名；HOY TV有4個提名；港台電視有1個提名。

*無綫電視最高得票項目：《尋人記II》（860票，5.12%，排第6）

### 民選最佳主持
呢個獎有62個提名角逐：ViuTV有36個提名；無綫電視有21個提名；HOY TV有5個提名。

*無綫電視最高得票項目：方東昇、黃曉瑩、李曉欣、黃靖婷—《尋人記II》（462票，2.69%，排第9）

### 民選最佳戲劇拍檔
呢個獎有54個提名角逐：ViuTV有32個提名；無綫電視有22個提名。

*無綫電視最高得票項目：周嘉洛、陳瀅、朱敏瀚、王灝兒、張頴康—《痞子殿下》（117票，0.65%，冇公佈排名）

### 民選最佳電視歌曲
呢個獎有44個提名角逐：ViuTV有23個提名；無綫電視有18個提名；HOY TV有3個提名。

*無綫電視最高得票項目：《一水兩方》—炎明熹—《回歸》（118票，0.66%，冇公佈排名）

## 軼事
*「民選最佳男主角」連續兩屆由盧瀚霆攞獎。
*姜濤係繼2019年度‎攞「民選飛躍進步男藝員」獎後，今屆第二次攞同一個獎。
*江美儀係頭一位同時攞到當屆無綫電視「萬千星輝頒獎典禮」同「觀眾在民間電視大獎」最佳女主角（俗稱「視后」）嘅演員。

## 得獎統計

*最多獎嘅劇：ViuTV《季前賽》（4個獎）
流程探勘

**流程探勘**（ | ）係數據科學上一系列用嚟分析 event log 嘅方法。

## 概論

旨在想由 log 嘅數據度搵出「啲人嘅行為會跟從咩規律」噉嘅知識。做 PM 可以用到好多唔同嘅演算法，不過啲演算法嚟嚟去去都係做緊 3 樣嘢當中其中一樣：
***Discovery**：由數據度建立描述啲人嘅行為嘅模型；
***Conformance**：計吓數，睇吓現有嗰個模型預測嘅行為同數據實際睇到嘅有幾大出入；
***Extension**：睇吓現有嗰個模型可以點調整，令個模型更加能夠準確預測啲人嘅行為；
分析者攞住啲 log 數據，會或多或少噉執吓佢先－包括係剷走啲明顯出咗錯嘅數據，甚至將啲數據入面嘅數值做些少轉換，即係例如手上已有「用家喺呢段期間邊啲時間點撳咗掣」噉嘅資訊，可以簡單噉計出「用家喺嗰段期間撳咗幾多次掣」呢樣資訊。跟住分析者就可以用啲數據建立統計模型，用啲模型嘅方程式嚟模擬用家嘅行為。

例如下圖就係一個典型嘅流程探勘模型，將用家嘅行為想像成「首先做 A，然後做決策（`decision point`），決定跟住要去 B C 定 E...」噉嘅樣。分析者可以睇吓呢個模型會預測嘅行為規律同數據實際睇到嘅爭幾遠。

## 睇埋
*Logging

## 註釋

## 攷
聲調輪廓

**聲調輪廓**係指一隻聲調語言入面啲聲調，可能會有「喺隻詞或者段音節中途音高改變」噉嘅情況。用粵語做例子：
:***'（陰平）、***'（陰上）、***'（陰去）、
:***'（陽平）、***'（陽上）、***'（陽去）
同樣嘅元音同輔音，因為音高變化規律唔同咗，段音節表示嘅詞語或者形態素就唔同咗。

## 基本概念

如果畫幅圖 Y 軸做音高 X 軸做時間，啲聲調會成唔平嘅線，描繪啲聲調嘅「輪廓」，例如下圖就係粵語中詩史試時市事嗰 6 個調嘅輪廓；粵語啲聲調嘅輪廓相對簡單，一個聲調（大致上）一係平一係升一係跌，而相比之下（例如）普通話嘅第三聲調就有「喺隻詞途中，音高開頭嗰陣跌，跟住升」嘅情況。

而下圖就係越南話（北越南音）六調嘅輪廓。留意越南話都係六調，但啲聲調嘅輪廓同粵語嘅有顯著差異。





有研究報告指湖湘話嘅某啲變體聲調上會有更加複雜嘅音高變化。

基於聲調輪廓嘅諗頭，聲調語言仲有得細分做**非平調**同**純平調**兩大類。粵語就有唔平嘅聲調，粵語第二調－好似係 （可能漢字：史）呢吓音噉－會涉及音高喺隻詞途中慢慢上升。如果話一隻聲調語言係純平調嘅，即係話隻語言嘅唔同聲調冚唪唥都係大致平嘅，唔同聲調嘅唯一分別係在於音高唔同，純平調嘅聲調語言喺非洲頗為常見。

## 表示方法

唔同聲調語言嘅書寫系統，可能會用唔同方法寫聲調，例如喺廿一世紀初，越南話同普通話都係用變音符號表示聲調嘅，唔似得粵拼噉用阿拉伯數字標調。

語音學研究為咗方便分析，通常會想搵返套統一系統同唔同嘅聲調語言標調，當中五度標記法幾多人用，呢套方案將音高分做五度，然後用阿拉伯數字 1 到 5 標調，1 係最低音而 5 係最高音，每個聲調會掕住多過一個數字，表示音高變化。如果用呢套方法標粵語聲調嘅話：
:**詩**（）、**史**（）、**試**（）、
:**時**（）、**市**（）、**事**（）
—**詩**個聲調高音同大致平，係 55；**史**個聲調開頭中音然後升上高音，係 35；**時**個聲調初頭低低哋然後跌到更低，係 21... 如此類推。

## 語言對比

好多粵語外嘅語言或方言都有聲調，例如普通話同越南話噉：
:
普通話頭嗰兩調大致等同粵語嘅**詩史**，越南話頭兩調近似**試時**而第五調近似**史**。當中留意越南話屬於南亞語系而非漢藏語系，佢哋啲聲調有一啲粵語同普通話冇嘅符號（ 同  等）呢啲符號表示個聲調有聲門塞音化（指發出嗰吓聲嗰陣聲門局部或者完全噉關閉）嘅情況。

泰語（以曼谷嘅音作準）屬於壯侗語系（分佈喺廣西嘅壯語都屬於壯侗語系），分**高中低升降**五調，輪廓如下圖所示，當中頭三者有啲似粵語嘅**史試時**。泰語啲羅馬化方案會用簡單嘅變音符號表示聲調。

:




## 睇埋
*粵語聲調
*粵語音系
*平仄
*填詞

## 註解

## 參考

## 拎
早安老師

《**早安老師**》係新加坡1989年製作嘅電視劇，由李南星、陳莉萍、洪慧芳、朱厚任、陳麗貞、夏川主演。故事背景係50年代初嘅新加坡，一個喺小漁村入面學校嘅故事。

陳莉萍憑著呢套劇入面嘅『哎喲喲老師』，得到廣泛關注同事業成功。

## 參考來源
肥肥一家親

《**肥肥一家親**》（），又叫《**肥肥駕到**》，係星加坡新傳媒私人有限公司嘅電視劇，由沈殿霞、黃慧、許靜雯等主演，總共52集，由2001年播到2005年。
新方世玉

《**新方世玉**》（）係星加坡新傳媒私人有限公司同臺灣中國電視公司合拍嘅電視劇，改編方世玉嘅事跡，由趙文卓、劉雪華、翁清海、林湘萍、沈傾等主演，總共30集，由1999年播到2000年。
手足

《**手足**》（）係星加坡新傳媒私人有限公司嘅電視劇，由黃俊雄、劉子絢、郭舒賢、向雲、姚彣隆、陳天文、許美珍等主演，總共83集，由2007年播到2008年。
一房半廳一水缸

《**一房半廳一水缸**》（）係星加坡新傳媒私人有限公司嘅電視劇，由陳莉萍、黃文永、謝宛諭、江承熹、李茵珠等主演，總共30集，2008年播出。
夜光神杯

《**夜光神杯**》（）係星加坡新傳媒私人有限公司嘅電視劇，由郭晉安、張庭、劉濤、李銘順、林湘萍等主演，總共30集，2006年播出。
實里達大劫案

《**實里達大劫案**》（）係星加坡新加坡廣播局嘅電視劇，由黃文永等主演，總共1集，1982年7月25號播出，係星加坡頭一套彩色製作嘅華文電視劇。
喜臨門

《**喜臨門**》（）係星加坡新傳媒私人有限公司嘅電視劇，由李錦梅、謝韶光、陳之財、賴怡伶等主演，總共141集，由2004年播到2005年。
歡喜就好

《**歡喜就好**》（）係星加坡新傳媒私人有限公司嘅電視劇，由梁志強、李國煌、王雷、陳俊銘、蔡禮蓮、賴宇涵等主演，總共11集，由2016年播到2017年。
陽光列車

《**陽光列車**》（）係星加坡新加坡電視機構嘅電視劇，由劉謙益、黃碧仁、郭舒賢、麥皓為、范雯芳、陳漢瑋等主演，總共20集，1995年播出。
想握你的手

《**想握你的手**》（）係星加坡新傳媒私人有限公司嘅電視劇，由黃文永、陳莉萍、方展發、金銀姬、陳泓宇、蔡琦慧、白薇秀、張耀棟、蘇梽誠、潘玲玲等主演，總共180集，由2009年播到2010年。
真實檔案

《**真實檔案**》（）係星加坡新傳媒私人有限公司嘅電視劇，由林祺堂、鄭斌輝等主演，總共62集，由2002年播到2007年。
同心圓

《**同心圓**》（）係星加坡新傳媒私人有限公司嘅電視劇，由彭耀順、向雲、李司棋、劉謙益、方展發、陳鳳玲等主演，總共100集，2005年播出。
½緣分

《**½緣分**》（）係星加坡新傳媒私人有限公司嘅電視劇，由陳松伶、周初明、鄭秀珍、李銘順、瑞恩、曹國輝等主演，總共25集，2005年播出。
雪瑤

**雪瑤**（**Suet Yiu**），本名**梁雪瑤**，係香港女藝人，亦係YouTube頻道「熊仔頭」嘅其中一位幕前成員。
## 演出
### 電視節目（ViuTV）
*2022年：《Auntie妳好》第33集嘉賓
*2023年：《究食狩獵王》第6集嘉賓
## 出面網頁
*
鄭律韻

**鄭律韻**（**Melody Cheng**，），係香港女模特兒、登山者，亦係一位環保KOL，曾經攀上俄羅斯厄爾布魯士山，亦幫香港開電視主持過環保節目，同埋幫香港電台主持過生態節目。

## 演出
### 電視劇（[[ViuTV]]）
*2023年：《和解在後》 飾 Abby Road李小姐（第8集）

### 電視節目（ViuTV）
*2021年：《點擺》第12集嘉賓
*2022年：《Auntie妳好》第28集嘉賓
*2024年：《公司冇逼我跑馬拉松》第7集嘉賓

### 電視節目（香港開電視）
*2020-2021年：《原始組》主持

### 電影
*2017年：《原諒他77次》 飾 戲院孤單女孩
*2018年：《藍天白雲》

## 出面網頁
*
楊莉冰

**楊莉冰**，新加坡女演員，代表作有《福滿人間》、《雨過天晴》、《浮沉》、《獅城奇案錄》、《101老婆》等。
天龍八部之喬峰傳

《**天龍八部之喬峰傳**》（）係2023年上畫嘅中港合拍片，由甄子丹自導自演，陳鈺琪、劉雅瑟主演，根據金庸作品《天龍八部》改編。

## 演員表
### 主要角色
*甄子丹 飾 喬峰
*陳鈺琪 飾 阿朱
*劉雅瑟 飾 阿紫

## 出面網頁
* 
*
殘影空間

《**殘影空間**》（）係2023年上畫嘅港產片，由鄧麗欣、姜皓文、謝君豪、袁富華主演，陳志文執導。

套戲2019年拍，但到2023年先至有機會上畫。

## 演員表
### 主要角色
*鄧麗欣 飾 徐曉靜
*姜皓文 飾 阿發
*謝君豪 飾 仁重光
*袁富華 飾 徐曉靜阿爸
### 其他角色
*凌文龍 飾 劉寶強
*余香凝 飾 Kloudia	
*蔡瀚億 飾 張老師
*伍允龍
*張國強
*梁健平
*李任燊

## 出面網頁
*
愛PlanB

《**愛PlanB**》（）係2023年上畫嘅港產片，由黃智賢、江美儀、張彥博主演，潘家富執導。

## 演員表
*黃智賢 飾 文國成
*江美儀 飾 林晶晶
*張彥博

## 出面網頁
*
斷網

《**斷網**》（），原名《**斷網24小時**》（），係2023年上畫嘅港產片，由郭富城、林家棟領銜主演，黃慶勳執導。

## 演員表
### 主要角色
*郭富城 飾 卓家俊
*林家棟 飾 陳明志

### 其他角色
*任達華 飾 孫斌
*賴雅妍 飾 杜詠珊
*黃德斌 飾 范德富
*胡子彤 飾 Tom
*湯怡 飾 May
*顧定軒 飾 陳明威
*楊柳青 飾 王琳
*黃耀煌 飾 Kenny
*譚耀文 飾 Jason

## 出面網頁
*
白日青春

《**白日青春**》（）係2023年上畫嘅港產片，由黃秋生、周國賢、林諾主演，劉國瑞執導。

## 演員表
### 主要角色
*黃秋生 飾 陳百日
*周國賢 飾 陳康
*林諾 飾 哈山
### 其他角色
*劉錫賢
*太保
*張同祖
*駱應鈞
*區嘉雯
*火火

## 出面網頁
*
燈火闌珊

《**燈火闌珊**》（）係2023年上畫嘅港產片，由張艾嘉、任達華、蔡思韵、周漢寧主演，曾憲寧執導。

## 演員表
### 主要角色
*張艾嘉 飾 江美香
*任達華 飾 楊燦鑣
*蔡思韵 飾 楊彩虹
*周漢寧 飾 Leo
### 其他角色
*郭爾君 飾 青年江美香
*唐浩然 飾 青年楊燦鑣	
*麥秋成 飾 Roy

## 出面網頁
*
準時開飯

《**準時開飯**》（）係香港MakerVille製作嘅飲食節目，由2023年3月6號到2024年5月31號，逢禮拜一到五20:00—20:30喺香港電視娛樂ViuTV播。節目延續之前同一時段嘅《今餐有料到》，除咗喺廠景廚房示範煮嘢食，亦會去到戶外煮食同埋去一啲特色餐廳。

## 主持陣容

## 節目環節
每個禮拜唔同日子都有唔同主題，每集一個主持同一個大廚出場煮一到兩味餸。其中「準時飯聚」會有唔同藝人嘉賓。

每個禮拜幾嘅主題：

## 每集一覽
### 第1季（第1—155集）

### 第2季（第156—322集）

## 節目調動
*2023年10月25號：由於19:00-20:00直播《施政報告論壇》，嗰日《》暫停播出並改喺20:00-20:30播出《新聞報道》，嗰日暫停播出。
*2024年1月1號：由於19:30-00:10要轉播《2023年度叱咤樂壇流行榜頒獎典禮》，嗰日暫停播出。
*2024年2月28號：由於19:30-20:30直播《財政預算案論壇》，嗰日暫停播出。

## 集數被抽起事件
*根據電視播出第76-80集預告片，其中一集（按慣例係禮拜二，即係2023年6月20號第77集）係「準時飯聚」主題，由黃奕晨做主持、雷啟裕做大廚、陳柏宇做嘉賓，菜式有「風味檸檬可樂雞翼」，但係電子節目表嘅第77集唔係「準時飯聚」，而變成正常要隔個禮拜先至出現嘅「野炊盛宴」，由黃奕晨主持、David Lai做大廚，而第77集實際亦都係播出咗「野炊盛宴」。之後呢一集「準時飯聚」安排喺一個禮拜後嘅6月27號第82集播出，但被抽起嘅原因未明。

## 出面網頁
*ViuTV：準時開飯

## 電視節目變遷
語言學史

語言學嘅歷史好耐。啲人初初嘅語言研究自從古代歷史已經開始咗，因為佢同古代哲學，歷史同埋文學有關。喺中國史上語言學出現喺訓詁學。喺古印度同埋古希臘公元前4世紀到3世紀已經有咗當地嘅文法學。

## 早期語言學研究

### 古希臘哲學
現代語言學嘅起源主要係嚟自古希臘。古希臘哲學中經常討論嘅語言問題主要有三個：# 語言係自然而生定係社會習俗；# 語言有無一種基礎嘅規則；同# 究竟有幾多種詞類。第三個問題一般被認為喺大約公元後500年被寫拉丁文法嘅語法學家柏利西安（英文：Priscian）所解決。而第二個問題就有所爭論。第一個問題牽涉到人類對語言嘅掌控，喺西方嘅傳統就仍未被解決。

### 中世紀
中世紀嘅西方語言學研究大多集中喺歐洲語言同拉丁文上。大多數歐洲語言學家依賴經典文獻，例如西塞羅（Cicero）同維吉爾（Virgil）嘅文字嚟詮釋「正確」嘅拉丁文語法。中世紀嘅經院哲學傳統都經常對現實論同唯名論（nominalism）有所爭論。一派認為名詞基於現實嘅指向，而另一派就覺得有非指向性嘅普遍用詞（例如人類，馬）。中世紀嘅語言學教育一般教授拉丁文語法、修辭同邏輯學。

### 文藝復興至啟蒙時期
文藝復興時期嘅人對古典語言有好大嘅興趣，當時大多數集中喺研究已經無人用嘅古典語言。1600之後嘅君主集中制推動咗當時嘅語言統一運動。笛卡兒（Descartes）覺得語言係人類嘅獨特區別；萊布尼茲（Leibniz）主張理性思考可以由語言嘅符號化所建構；而約翰洛克（John Locke）就認為文字係一種符號。但係佢覺得語言文字嘅意義係唔可以被確立，唔同嘅人可以用同樣嘅語言文字講到唔同嘅諗法。佢嘅諗法喺當時對語言學同知識論影響重大。而法國哲學家孔迪勒（Condillac）就承繼洛克嘅語言問題，以聖經嘅框架對語言起源作出新嘅詮釋。其後嘅語言學家砍布迪（Humboldt）就對語言嘅動態性同作為人嘅表達工具有再進一步嘅反思。

### 十九世紀
十九世紀嘅語言學集中喺比較文獻學。而十九世紀語言學好大程度係透過比較方法嚟研究梵文、希臘文、拉丁文依一啲印歐語系嘅語言。因為當時期唔同嘅語言學研究已經變得系統化，最終得語言學家抹拿（Max Miller）總結為一種科學。

## 現代語言學研究

### 現代語言學開端
索雪（Ferdinand de Saussure）被認為係現代語言學嘅哥白尼。索雪喺佢嘅《通用語言學教程》（Cours de Linguistique générale）入面創立咗符號學（Semiology）傳統。佢指出語言係一種結構，而語言符號可以分為能指（Signifier）同所指（Signified）。依一種理論後來被唔同嘅語義學、語言哲學、符號學同結構主義所吸納。索雪亦都提出咗有關共時同歷時嘅語言學研究問題。另外索雪亦都對語言（Langue）同口語（Parole）之間嘅關係提出咗反思。

### 結構語言學（描寫學派）
結構語言學主要由美國語言學家布朗飛（Leonard Bloomfield）所開展。作為一個專精歷史語言同印歐語系嘅語言學家，布朗飛對古印度語法學家巴尼尼嘅梵文研究有好深入嘅理解，同時以描寫學派方式記錄咗南島語系同阿岡昆語族。而佢所寫嘅《語言》（*[https://books.google.com.sg/books/about/Language.html?id=87BCDVsmFE4C&redir_esc=y Language]*）對語言學亦有好深嘅影響。布朗飛因為佢對語言學嘅科學方法嘅重視而喺語言學界廣受重視。

### 杭士基同生成語言學
杭士基（Noam Chomsky）對現代嘅語言學理論亦都影響極深。

## 攷
超越聲音

《**超越聲音**》係香港歌手王梓軒嘅首張專輯，喺2010年3月31號推出，首波主打歌曲係《羅茲威爾》。

## 曲目

## 唱片版本
*CD+DVD版，DVD收錄《羅茲威爾》、《1+1》嘅音樂錄影帶同埋《羅茲威爾》、《1+1》、《摸黑》嘅製作特輯
*CD+DVD第二版，加收《摸黑》嘅音樂錄影帶
## 音樂錄影帶

## 派台歌成績

**粗體**表示冠軍歌
## 備註
周思中

**周思中**係一名香港文化人、社會運動者，香港獨立媒體創辦人之一，同時亦係本土行動同八十後反特權青年成員之一。中學就讀於張祝珊英文中學，2002年喺香港中文大學畢業，之後攻讀嶺南大學文化研究哲學博士，曾經喺綠色和平同香港獨立媒體工作，亦曾經喺多間大學任教。

反高鐵運動之後，積極參與菜園村生活館工作。

## 參考
樓住有情人

《**樓住有情人**》（英語：At Home With Love）係香港電視廣播有限公司製作嘅時裝電視劇，由吳啟華、蒙嘉慧、鍾景輝同埋曹永廉領銜主演，全劇共20集，監製羅永賢。
當四葉草碰上劍尖時

《**當四葉草碰上劍尖時**》係香港電視廣播有限公司製作嘅時裝電視劇。
## 前後節目
高朋滿座

《**高朋滿座**》係香港無綫電視製作2006年嘅時裝電視劇。鄭丹瑞、伍詠薇、鍾景輝、盧宛茵、曹永廉同埋李思捷領銜主演。監製羅永賢。每集半個鐘。呢套戲喺2006年4月10號至2007年3月10號首播，為係第一套喺翡翠台20:00時段播嘅處境劇，每集半個鐘（連廣告）。之後原定嘅20:00時段的劇集延後至20:30時段播。

## 演員

### 主要角色
*鄭丹瑞 飾演 高有朋（阿仔、高生）
*伍詠薇 飾演 章悅滿（Frances、阿番、高太）
*鍾景輝 飾演 高　慶（事頭）/高　寶
*盧宛茵 飾演 何妙喜（事頭婆）
*曹永廉 飾演 高有義（阿Dee、Sunny）
*李思捷 飾演 章溢滿（阿咩）
*鄧上文 飾演 高有情（阿喱、大口喱）
*苑瓊丹 飾演 高　麗（阿麗）

### 其他角色
*鍾　煌 飾演 高蕙婷（高B）
*喬寶寶 飾演 羅亨利（亨利）/佐　敦
*蔣志光 飾演 蘇　根（根根）
*陳敏之 飾演 蘇　花（Anita）
*黎　宣 飾演 蘇黎細（三妗婆）
*陳霽平 飾演 曾美娜（Angela）
*蓋鳴暉 飾演 朱莉亞（Roberts、蘿蔔絲）
*胡定欣 飾演 唐　棠（Sugar）
*陳自瑤 飾演 亞美娜（Amela）
*黃泆潼 飾演 朱智貞（Angela、蜘蛛精）
*黎諾懿 飾演 馬德安（Honest）
*唐詩詠 飾演 程家敏（家敏）/程家詩（Ceci）
*余子明 飾演 何蘭水
*張英才 飾演 財　記
*李海生 飾演 老　鬼
*陳鴻烈 飾演 火　爺
*秦　煌 飾演 刀　哥/奶　爸
*谷　峰 飾演 莊天武
*高俊文 飾演 岑　飛
*陳狄克 飾演 游永富
*楊英偉 飾演 丁文強
*李泳豪 飾演 許　力
*魏惠文 飾演 黎宇生
*余慕蓮 飾演 六　婆
*黃子恆 飾演 胡　仔/主　持/售貨員

## 前後節目
隱形戰隊

《**隱形戰隊**》（），係香港電視廣播有限公司拍攝嘅時裝警匪電視劇，由馬國明、唐詩詠、陳山聰、劉穎鏇同劉佩玥領銜主演，由江美儀、林子善、歐瑞偉、樊亦敏同郭子豪聯合演出，並由陳展鵬特別演出，監製文偉鴻。喺2023年3月6號首播，總共30集。劇情圍繞警隊入面嘅隱形任務戰略部隊（POTT）同反恐特勤隊（CTRU）兩個部門。

## 演員
*馬國明 飾 簡曜洋（Ocean）
*唐詩詠 飾 喬寶寶（Madam Q）
*陳山聰 飾 顧家強（Cool Sir）
*劉穎鏇 飾 邢風（阿風）
*劉佩玥 飾 杜小婕（Shadow）
*江美儀 飾 方國希（Hilda）
*林子善 飾 喬帶囡（囡囡）
*歐瑞偉 飾 張克健（Gordon）
*樊亦敏 飾 顧晨麗
*郭子豪 飾 周大力
*陳展鵬 飾 匡勝天（特別演出）

## 軼事
*劇入面嘅「隱形任務戰略部隊」係個純粹虛構嘅警察部門，現實並唔存在。
*劇入面嘅警務人員回應上司指令嗰陣，並唔係用以往影視作品都會用嘅「Yes Sir」或者「Yes Madam」，而係用唔合文法嘅「有」（正常用粵語回應指令嘅話，會用「係」或者「好」）。

## 攷

## 出面網頁
* TVB官網
青春@Y2K

《**青春@Y2K**》係香港電台製作嘅時裝電視劇，喺2000年6月10號到7月29號逢禮拜六播，總共8集。故仔環繞住一間中學入面嘅男子籃球隊同女子欖球隊。劇集主題曲係王力宏嘅《這就是愛》。

## 演員一覽
*余文樂 飾 陳永樂
*林慧妍 飾 林慧妍（Yen）
*唐詩詠 飾 唐思凝（思凝）
*蔡卓妍 飾 程莎莎（阿sa）
*苗子揚 飾 苗學謙（Miu）
*梁穎瑜 飾 高小曼
*鍾錦釵 飾 鍾錦釵（阿錦）
*黎國輝 飾 陳榮錦（阿感）
*張卓楠 飾 Wilfred

## 每集內容
西關大少

《**西關大少**》（）係香港電視廣播有限公司製作嘅民初電視劇。由劉松仁、趙雅芝、張智霖及佘詩曼領銜主演，監製李添勝。共30集。呢度劇係無綫電視36周年台慶劇。呢套劇亦都係趙雅芝相隔18年再度參與無綫電視劇集。

## 角色
### 主要角色
*劉松仁 飾 周明軒
*趙雅芝 飾 伍玉卿（伍姑娘）
*張智霖 飾 周天賜（賜官）
*佘詩曼 飾 何雙喜（夜香妹）
*鄭嘉穎 飾 陳繼棠
*陳鍵鋒 飾 曾國邦（國邦）

### 其他角色
*韓君婷 飾 羅碧琪
*陳鴻烈 飾 伍晚成
*羅　蘭 飾 林　霞
*劉　江 飾 林　東
*呂　珊 飾 李德蓉
*周　驄 飾 周　茂
*郭　峰 飾 周　昌
*鄧一君 飾 朱　謙
*關德輝 飾 丁守義
*蕭　亮 飾 何　北
*盧宛茵 飾 何梁娣
*韋家雄 飾 梁　和（大泡和）
*劉曉彤 飾 周明鳳
*王　青 飾 李德森
*魯振順 飾 周明輝

## 前後節目
火舞黃沙

《**火舞黃沙**》（）係香港電視廣播有限公司拍攝製作嘅民初恩仇劇集，由林保怡、陳豪、蔡少芬、黎姿、佘詩曼及邵美琪領銜主演，並由黃德斌、陳鴻烈、鍾景輝、王賢誌及周家怡聯合演出，監製戚其義。

## 主要角色
*林保怡 飾 閻萬曦
*陳　豪 飾 宋東昇
*蔡少芬 飾 焦　玉
*黎　姿 飾 計明鳳
*佘詩曼 飾 家春分
*邵美琪 飾 舒朗月
*黃德斌 飾 宋東陽
*陳鴻烈 飾 茅　土
*鍾景輝 飾 閻國業
*王賢誌 飾 閻萬天
*周家怡 飾 茅小琴
*陳秀珠 飾 閻少虹

## 前後節目
巴不得爸爸...

《**巴不得爸爸…**》（），係香港無綫電視製作嘅穿越電視劇，由吳卓羲、陳錦鴻、胡杏兒同楊思琦領銜主演，監製潘嘉德。

## 出面網頁
*巴不得爸爸… - tvb.com
Riit

**Riit**（；），英文全名 ****，係加拿大女歌手、唱作人同電視主持人，喺加拿大努那活嘅 Panniqtuuq 村出世，係因紐特人，因紐特文係佢母語。

佢2017年出道，當時出咗佢第一張同名細碟，收錄嘅係民歌，之後改咗路綫，轉搞電子流行音樂，佢嘅作品除咗全部都係因紐特文之外，有啲亦都融入咗傳統嘅因紐特喉歌（）。

除咗做音樂之外，佢喺2018年開始喺 APTN 電視台主持一個學前教育節目 （媽咪嘅帳幕），主要教因紐特文化，節目有因紐特文版同英文版，英文版除咗教傳統文化之外亦都教埋因紐特文；同做音樂唔同，佢做節目係用真名，包括做因紐特文節目係用佢嘅因紐特文名（唔同佢嘅英文名）。

Riit 曾經喺倫敦喺哈利王子同梅根面前，同喺巴黎喺聯合國教科文組織嘅活動演出過；2017年4月，加拿大廣播電台第2台播咗該台有史以來第一首播出嘅因紐特文嘅歌，係 Riit 演譯嘅傳統童謠 （攞水）。

2019年，加拿大細𡃁媒體聯盟（）頒咗個 ｢新晉藝人獎｣（）畀佢，表掦佢喺電視製作兒童節目嘅貢獻。

## 專輯

## 主持節目

## 拎
* 
* 

## 攷
Android Studio

喺 2020 年代係一隻成日畀人攞嚟開發 Android ep1 si2 嘅整合開發環境。

Android Studio 包含咗多種功能，包括畀用家編輯隻  嘅用家介面，仲包括埋模擬器，開發者有得喺自己部 PC 度模擬「隻  喺 Android 上面行嗰陣會係點嘅樣」。

## 睇埋
*開發流動應用程式

## 參考資料
Microsoft Store

（前身 **Windows Store**）係由 Microsoft 運作嘅一個平台，有賣 apps。

## 支援市場
Windows Store 支援230個國家，100幾種語言。

## 參考資料
APTN 電視台

**APTN 電視台**（）係一間加拿大嘅全國性電視台，服務對象係加拿大原住民，1999年9月1號創台，係全世界第一間服務原住民嘅全國性電視台。

## 參考資料
流金歲月

**流金歲月**可以係：
*《流金歲月 (香港電視劇)》
*《流金歲月 (臺灣電視劇)》
*《流金歲月 (中國大陸電視劇)》
*《流金歲月 (美國電視劇)》
*《流金歲月 (電影)》
覆雨翻雲

《**覆雨翻雲**》係香港作家黃易寫嘅武俠小說。
## 影視作品
*《覆雨翻雲 (電視劇)》
帝女花

《**帝女花**》係粵劇戲寶，改編自明末長平公主嘅事跡。當今流行嘅版本係由唐滌生編寫，1957年首度公演。

《帝女花》最出名嘅一節係壓軸嘅〈香夭〉，曲詞「落花滿天蔽月光」成為《帝女花》甚至所有粵劇作品當中最多人識嘅一句。

## 影視作品
*《帝女花 (香港電視劇)》
*《帝女花 (臺灣電視劇)》
森之愛情

《**森之愛情**》係香港商業電台叱咤903《架勢堂》入面嘅廣播劇。

呢套廣播劇亦被改編成同名電視劇。
老婆大人

**老婆大人**係老公對老婆嘅一種稱呼，亦可以係：
*老婆大人 (香港電視劇)
*老婆大人 (臺灣電視劇)
原子力顯微鏡

**原子力顯微鏡**（AFM）**或掃描力顯微鏡**（SFM）係一種高解像度嘅掃描探針顯微鏡（SPM），佢嘅解像度比光學繞射極限高1000倍，可以去到納米級別嘅分辨率。

## 原理
AFM 包括一個懸臂梁同一支銳利嘅尖端（探針），用嚟睇哂成個樣本表嘅表面。懸臂梁通常係矽或矽氮化物，而尖端嘅半徑大概係納米級別。當探針靠近樣本表面，探針同樣本之間嘅力會據胡克定律令到懸臂梁彎曲。根據情況，AFM 測量嘅力包括機械接觸力、范德華力、毛細管作用力、化學鍵、靜電力、磁力（睇埋磁力顯微鏡，MFM）、卡西米爾力、溶劑化力等等。除了力之外，透過用特殊類型嘅探針（睇埋掃描熱顯微鏡、掃描焦耳膨脹顯微鏡、光熱微光譜學等），仲可以同時測埋其他嘅物理量。

## 參考
量子生物學

**量子生物學**研究量子力學同理論化學喺生物學中嘅應用，用嚟描述古典物理學唔能夠準確描述嘅生物學範疇。了解基本嘅量子作用對於生物系統下一級組織嘅特性係非常重要嘅。

好多生物過程係關點樣將能量轉做可以用喺化學反應嘅形式，而呢種過程係關量子力學事嘅。呢啲過程包括化學反應、光子吸收、激發電子態形成、激發能量嘅轉移，以及電子同質子（氫離子）喺化學反應入面嘅轉移，譬如話光合作用、嗅覺同細胞呼吸作用。量子生物學可以用計算模型去考慮量子力學效應對生物交互作用嘅影響。量子生物學關心唔平凡嘅量子現象帶嚟嘅影響，透過將生物過程簡化做基本物理學去解釋依啲唔平凡嘅量子現象，雖然呢啲現象有時好難研究，同埋有好多推測喺入面。

## 參考
陳嘉賢 (藝人)

**陳嘉賢**（，）係香港前電視藝員，出身自1982年第10期無綫電視藝員訓練班，1982年至1993年活躍於香港電視界。佢已退出娛樂圈多年，而家係一位傳道人。

## 演出作品
### 電視劇（[[無綫電視]]）

### 電視劇（[[香港電台]]）

## 參考
文法範疇

一種**文法範疇**（ | ）係指一隻語言嘅文法入面物件可以有嘅特徵；每個範疇都有若干個可能數值，如果一隻字要由其中一個數值傳去第個數值，好多時就要做詞形變化－隻字變樣嚟表達佢屬個文法範疇嘅邊個數值。

## 定義

## 類型
粵語冇咩顯著嘅詞形變化可言，但英文就有，

### 名詞
*文法格

*數量：又用英文做例子，喺英文入面，數量係一種文法範疇，一隻字喺數量上有「單數」同「眾數」等嘅幾個可能值；喺英文裏面，如果一隻字要由單數變成眾數，通常（但唔一定）會喺隻字後面加個 **s**，例如 **cat** 係指一隻貓，而 **cats** 就係指多過一隻貓。某啲語言對文法數量仲會有更加複雜嘅變化，唔淨只分單數眾數咁簡單。

*性別

*有生定無生：係指緊一啲有關隻名詞「幾有生命」或者「幾有心靈」等嘅規則。例如英文噉，原則上，要表示「A 嘅 B」，英文可以有兩種做法：
*#**A's B**
*#**The B of A**
**但一般認為，如果將 2 用喺有高有生性嘅名詞上，感覺會好怪。例如
**:**The face of the man**，好多以英文做母語嘅人覺得呢句短語冇
**:**The man's face** 咁好聽，當中 **man** 係指**男人**（一隻有高有生性嘅名詞）。

### 動詞
*語言時制（tense，）：時制係一種文法範疇，一隻字喺時制上有「過去式」同「現在式」等嘅幾個可能值；喺英文裏面，如果一隻字要變時制，通常都要做詞形變化，隻字要變樣嚟表達時制，例如 **run**（跑）呢隻字做過去式嗰陣要變成 **ran** 。
*能願：指緊一隻語言點樣表達一句嘢啲內容「真實」嘅程度，通常作用喺動詞度。
****可能**：一件事有可能發生。
**:粵文：「佢聽日**有可能**返嚟。」
**:英文："He **may** come back tomorrow."
****肯定**：一件事 100% 肯定會發生。
**:粵文：「佢聽日**實會**返嚟。」
**:英文："He **will definitely** come back tomorrow."
*據由

## 睇埋
*詞形變化
*及物

## 引述
數量 (文法)

文法上講嘅**數量**（）係一種可以引致詞形變化嘅文法範疇，主要分為單數同眾數兩種，亦都有所謂雙數（），但係後者呢種情況好少見。數量通常適用於名詞（包括代名詞），但係喺一啲話可以同時適用於其他嘅嘢。

## 概論

用英文做例子，喺英文入面，數量主要係名詞先有，一個名詞喺數量上有「單數」同「眾數」兩個可能；喺英文裏面，如果一個名詞要由單數變成眾數，通常要加後綴（但係有其他可能），而後綴通常係 ｢s｣，例如 ｢｣ 係指一隻貓，而 ｢｣ 就係指多過一隻貓。某啲語言對文法數量仲會有更加複雜嘅變化，唔淨只分單數眾數咁簡單。

喺法文，數量除咗名詞有之外，冠詞同形容詞都有，例如 ｢｣ 係 ｢嗰隻白貓｣，｢｣ 就係 ｢嗰啲白貓｣，除咗名詞 ｢｣ 要加 ｢s｣ 之外，連掕住嘅形容詞 ｢｣ 都要加 ｢s｣，冠詞亦都轉咗。同英文唔同，法文嘅呢個加喺名詞同形容詞嘅  後綴並唔發音，純粹係寫出嚟嗰陣先有。

喺有格嘅話入面，因為數量改變咗詞形嘅字可以再因為格再改變詞形，例如喺芬蘭文，表示眾數嘅後綴可能係 ｢t｣，但係加 ｢t｣ 淨係適用於主格，其他格嘅眾數統統唔係加 ｢t｣。

## 疏士

## 睇吓
*修飾詞
文創產業發展處

**文創產業發展處**（），前稱**創意香港**，係香港文化體育及旅遊局轄下嘅辦公室，專責推動香港創意產業嘅發展，喺2009年6月1號成立。因應政府架構重組，創意香港辦公室由2022年7月1號起撥歸新設立嘅文化體育及旅遊局。2024年6月14號改名做文創產業發展處。

## 服務
### 廣告
資助多個項目，支援廣告業喺數碼年代應對挑戰同把握機遇，包括「微電影『創+作』支援計劃(音樂篇)」、「香港初創數碼廣告企業Ｘ出版宣傳支援計劃」、「數碼廣告業新畢業生支援計劃」等，協助初創同中小型廣告製作公司發展，並為廣告業培育新血。

### 建築
資助嘅「港深城市／建築雙城雙年展(香港)」同「威尼斯國際建築雙年展香港展」，係展現香港建築創意嘅重要平台，為香港建築師帶嚟環球機遇。

### 設計
每年資助業界舉辦「設計營商周」、「deTour」、「DFA設計獎」、「Fashion Asia Hong Kong」、「Centrestage」等盛事，亦資助「設計創業培育計劃」、「時裝創業培育計劃」、「Redress Design Award」、「香港智營設計大賞」、「PMQ Seed」等項目，為業界培育或發掘人才同建立品牌，以及喺社區同學校層面推廣設計思維。

### 數碼娛樂
資助業界推出「動畫支援計劃」、「香港遊戲優化和推廣計劃」、「『港漫動力』－香港漫畫支援計劃」、「香港數碼娛樂業新畢業生支援計劃」等項目，以培育人才同協助初創企業發展。資助嘅「香港漫畫星光大道」，唔單止係全球首條以漫畫為主題嘅星光大道，亦係香港重要嘅地標之一。

### 電影
為唔同項目提供資源，包括資助「香港國際電影節」，通過「電影發展基金」為香港中低成本嘅電影製作提供部分融資，資助「香港影視娛樂博覽」、「香港電影金像獎」等盛事，還推出「首部劇情電影計劃」、「薪火相傳計劃」、「劇本孵化計劃」等項目以培育新一代電影工作者。多年嚟協助電影嘅製作，特別係喺香港拍攝外景嘅工作，並喺政府層面為業界向內地爭取更多措施，便利香港電影同電影從業員進入內地市場。

### 大灣區／一帶一路
為支持香港創意產業參與國內大循環同開拓國際市場，資助香港各創意界別到大灣區其他城市同一帶一路國家舉辦展覽、交流活動等，或同大灣區其他城市合辦唔同項目。「創意香港」亦組織業界到呢啲地區考察，或喺當地舉辦巡迴展覽，推動跨地域創意產業交流同合作。

### 音樂同電視
資助「《埋班作樂》音樂創作及製作人才培育計劃」同「搶耳音樂」品牌下嘅唔同項目，讓香港新一代音樂創作人同音樂廠牌得到支援同啟發，喺創作更多作品之餘，亦積極開拓境外市場。

### 印刷同出版
多年嚟資助喺內地同歐洲大型書展中設立「騰飛創意－香港館」，以協助印刷同出版業界開拓市場，並資助出版界嘅「想創你未來－初創作家出版資助計劃」、「香港出版雙年獎」、「香港智能電子書庫」，分別培育香港新進作家、表揚香港出版嘅優秀華文出版物同鼓勵業界轉型。

### 特別效果牌照
電影服務統籌科特別效果牌照組專責對電影、電視、廣告片製作同演唱會、舞台、主題公園表演中使用嘅特別效果物料作出規管，以及簽發燃放特別效果物料許可證，讓業界可以僽合適嘅環境下製造特別效果，令到各式各樣嘅娛樂項目同活動得以順利進行，促進創意產業嘅發展。

## 出面網頁
*
*

## 參考
雲海玉弓緣

《**雲海玉弓緣**》係香港作家梁羽生寫嘅武俠小說。
## 影視作品
*《雲海玉弓緣 (亞洲電視劇集)》
*《雲海玉弓緣 (無綫電視劇集)》
論殖民主義

（）係馬提尼克詩人 Aimé Césaire 寫嘅一本書，1950 年第一次出版（但係有人以為係 1955 年），原作係法文（後來譯咗做德文、英文等等），用咗幾十頁嘅篇幅，以馬克思主義嘅角度批判殖民主義，特別係歐洲文明，認為殖民同納粹主義冇分別，又抨擊殖民主義等同 ｢物化｣（；），除咗被殖民嘅人俾人當禽獸之外，亦都同時將殖民者貶低到禽獸級別，認為任何民族之間嘅接觸、物質生活上嘅改善都比唔上殖民主義帶來嘅生靈塗炭。

## 論點
Aimé Césaire 嘅《論殖民主義》指出，殖民主義從來都唔係一個為咗改善被殖民者生活嘅善意運動，反而係完全出於自私嘅經濟剝削。根據 Césaire，歐洲殖民強國透過建立殖民地同剝削資源，製造咗兩大問題：無產階級問題同殖民問題 。佢批評歐洲文明「無法辯護」，殖民者嘅行為絕對唔係正面嘅。Césaire 探討咗文明同野蠻嘅關係，揭露殖民主義嘅虛偽：殖民者聲稱要消滅「野蠻人」，但係透過殺戮、強姦同破壞土地，反而證明自己先至係真正嘅野蠻人。佢翻轉咗傳統敘事，強調被殖民地區原本就有自主性。

佢嘅核心論點係：「無人可以無辜嘅去殖民，亦無人可以免於殖民嘅後果；一個進行殖民嘅民族，一個為殖民行為辯護嘅文明——即係為暴力辯護——已經係一個病態嘅文明，一個道德上已經腐敗嘅文明，呢種文明必然會由一個後果走向另一個後果，由一個否定走向另一個否定，最終會召喚出佢嘅希特拉，即係佢嘅報應。」 佢將殖民者嘅行為形容為野蠻，包括「強迫勞動、恐嚇、壓迫、警察暴力、橫徵暴斂、盜竊、強姦、強種強植、蔑視、不信任、傲慢、自鳴得意、豬狗不如嘅精英、受貶低嘅群眾」。

此外，Césaire 亦強調殖民主義嘅種族建構。佢將殖民關係同種族主義畫上等號，比較佢嘅家鄉馬提尼克同非洲殖民地，指出殖民主義、野蠻行為同種族主義係歐洲中心主義對黑人嘅去人性化。佢咁寫，希特拉同歐洲人嘅分別在於佢將殖民暴力應用喺歐洲白人身上，而呢種暴力原本只係針對阿爾及利亞嘅阿拉伯人、印度嘅「苦力」同非洲嘅「黑鬼」。佢指出：「歐洲人容忍、包庇、視而不見、合法化呢種納粹主義，因為呢種暴力原本只係針對非歐洲人。」

### 馬克思主義理論
Césaire 批評「人道主義」對殖民主義嘅詮釋，因為呢種詮釋繼續否定受殖民嘅人性，同人道主義強調人嘅價值同能動性背道而馳。佢亦引用馬克思主義理論，批評「資產階級、資本主義歐洲文化」，並指出資本主義最終會墮落為納粹主義。文章嘅尾，佢提到：「我哋需要創造一個新嘅社會，同所有兄弟奴隸一齊，呢個社會要擁有現代生產力嘅全部財富，同古代兄弟情誼嘅溫暖。蘇聯就係呢種可能性嘅例。」

## 風格
Césaire 喺佢本書入面用咗一種詩意嘅寫作風格，並討論殖民主義對殖民地帶嚟嘅負面影響。佢以散文詩形式寫作，形容呢種方式係「一種達到洞察力嘅方法，一種獲取我哋繼續向前所需要知識嘅途徑」。佢獨特嘅寫作風格，令佢同其他喺同一時期發表作品嘅後殖民學者明顯區分開嚟。

## 評價
由於文章嘅「語氣尖銳同立場激進」 ，呢篇文章經常形容為一份針對殖民主義嘅「宣戰書」。

《Discourse on Colonialism》延續並深化咗佢喺一九三九年詩作《返鄉手札》(*[[Cahier d'un retour au pays natal]]*) 入面發展出嚟嘅主題；呢首詩係佢離開法國本土、返回馬提尼克時寫成嘅回應之作。喺  入面，塞澤爾指出馬提尼克同佢非洲血統之間嘅關係，並確認非洲殖民地同其他地區殖民地之間嘅聯繫，本質上係建立喺種族之上。喺指出殖民關係所伴隨嘅種族歧視問題時，佢主張希特拉同納粹黨喺第二次世界大戰期間對猶太人迫害同大屠殺，並唔係歐洲嘅異常現象，而係一種常態。

## 睇埋
*歐洲中心主義
*帝國回力鏢（Imperial boomerang）

## 攷
安英大廈

**安英大廈**係香港一個捷英發展起嘅住宅項目，1993年落成，喺太子廣東道1136至1142號，設有1座18層樓高嘅樓，入面總共有36個單位。

2023年3月，捷英發展上載樓書計劃出售樓齡近30年嘅安英大廈。

## 參考
塘鵝過路位

**塘鵝過路位**（英文：Pelican crossing）係一種過路系統。佢特別之處係，拍咗個行人過路掣之後，唔使等，直接就可以安全咁過馬路。呢個系統由2016年開始喺英國被淘汰。
古典阿拉伯文

**古典阿拉伯文**（；；阿拉伯文羅馬化：al-ʿarabīyah al-fuṣḥā）係 7 世紀嗰陣嘅標準阿拉伯文，係可蘭經式嘅阿拉伯文。
飯 (廣義)

**飯**喺廣義上，可以指用任何穀物加水煮熟而成嘅食物。皆因粵語地區入面一般都只會用稻米去煮飯，所以絕大多數情況下粵語嘅「飯」都係指稻米煮嘅飯。
Pangnirtung

**班匿督**（，意思係 ｢好多馴鹿嘅地方｣），官話譯**潘尼爾東**（；又譯**龐納唐**），係加拿大努那活嘅一條村，佢本來係哈德遜灣公司嘅一個貿易基地，1920年代開始加拿大聯邦政府開始發展佢，1962年開始多人住，2021年總人口 1504 人，其中九成三係因紐特人，八成五母語係因紐特文。

呢度夏天會有旅遊業，其中一個原因係因為附近有個國家公園，1969年左右開始亦有做手工藝，做嘅手工藝品包括雕刻（主要係滑石同海象牙）、首飾、版畫 同緙織壁毯；1980年代開始亦有漁業，不過失業問題仍然嚴重。

## 地理
### 位置
條村喺巴芬島嘅金巴倫（）半島上面，北極圈以南50公里，除咗一面係峽灣之外，周圍都係山。

### 氣候

## 交通
去班匿督嘅唯一方法係搭飛機。

## 名
班匿督嘅英文名其實唔啱音，2004年就有村民要求改返啱佢，但係喺12月13號嘅全民公投中被否決，結果個英文名保留返唔啱音。

## 參考資料

## 註

## 書目

*

*

*

*
*

*
哈羅磯特

**哈羅磯特**（）係英倫北約克郡一個城鎮。

嗰度係一個旅遊城鎮，出名浸溫泉。哈洛格特城鎮總人口係71,594（2001年）。
請1日假去旅行

《**請1日假去旅行**》（）係香港無綫電視製作嘅遊埠節目，喺2023年3月2號到3月24號逢禮拜四、五22:30－23:05喺翡翠台播。節目八位主持分成四組，每組會介紹一個地方三日兩夜嘅觀光行程。

## 每集一覽

## 出面網頁
*請1日假去旅行 | TVB 無綫電視

​
造血幹細胞

**造血幹細胞**（**HSCs**）係幹細胞嘅一種，佢可以分化成其它嘅血細胞，所以我地嗌佢造血幹細胞，而呢個分化嘅過程就叫做造血。 嚮脊椎動物度, 最初嘅造血幹細胞起源嚮胚胎主動脈嘅腹側內皮壁，即係妊娠中期嘅主動脈（生殖腺）中腎區域入便，透過一個叫做內皮向造血過渡嘅過程產生。 而對於大人, 造血嘅地方喺紅骨髓, 即係嚮大部份骨嘅中間，而紅骨髓係嚮胚胎嘅中胚層度發跡嘅。

## 攷
細胞介素放出症候羣

**細胞介素放出症候群**（；，簡稱CRS）係一種 系統嚮應炎症（SIRS），佢會畀好幾種唔同嘅因素，譬如感染又或者一啲嘅藥促發。 我哋有陣時會嗌佢做細胞介素風暴 症候群 (CSS)，而佢係因爲有勁多嘅白血球畀呢啲因素激活咗，兼且放出炎症細胞介素嗰陣，導致有更多嘅白血球受到激活而引發嘅。細胞介素放出症候群亦係一啲單株抗體藥又或者抗原受容體T細胞療法嘅副作用。 嚮由抗原受容體T細胞療法引起嗰陣，佢又屬於輸注反應。

細胞介素風暴呢個行話通常係可以同細胞介素放出症候羣兩家撈亂嚟用嘅。之不過呢，雖然佢哋的確係有著好似樣嘅臨牀特徵，但係佢哋係有分別嘅。當嚮畀某一種療法引起嗰陣，細胞介素放出症候羣可能會拖到幾日甚至乎幾個禮拜之後先至發作；而急性發作嘅細胞介素放出症候羣我哋就嗌佢細胞介素風暴。不過有時我哋都會嗌嗰啲嚴重啲嘅細胞介素放出症候羣做細胞介素風暴。

## 跡象同徵狀
細胞介素放出症候羣嘅徵狀包括反覆噉發燒、攰、冇胃口、肌肉同關節痛、心口悶、屙、嘔、皮疹、唞氣快、心跳快、低血壓、暈、頭痛、神智唔清、幻覺、手震同埋協調力降低。

## 病因
當勁多嘅白血球，包括B細胞、T細胞、自然冧友細胞、巨噬細胞、樹突細胞同埋單核細胞畀某啲因素激活咗兼且放出炎症細胞介素，然之後激活更多嘅白血球嗰陣，就會引起細胞介素放出症候羣，構成一個病原性發炎嘅正反饋循環。免疫細胞會透過受到壓力抑或感染嗰啲細胞嘅受體配體相互作用而受到激活。

當免疫系統同病原體打交嗰陣，免疫細胞產生嘅嗰啲細胞介素就會惹嚟更多嘅效應細胞，譬如T細胞同埋炎症單核細胞（可分化成巨噬細胞）去到發炎抑或感染嘅部位。仲有，當細胞介素同免疫細胞上邊相應嘅受體結合嗰時會引嚟進一步嘅細胞介素嘅放出。當呢個過程失咗控，噉就會導致嚴重嘅系統性發炎、低血壓、休克同埋多器官衰竭，隨時會攞命。

自體T細胞改造嘅抗原受容體T細胞療法(CAR-T細胞療法)亦都會引起細胞介素放出症候羣。由CAR-T引起嘅細胞介素放出症候羣嘅病人，佢哋血清樣本入邊嘅IL-6、IFN-γ、IL-8 (CXCL8)、IL-10、GM-CSF、MIP-1α/β、MCP-1 (CCL2)、CXCL9同埋CXCL10 (IP-10)嘅水平會升高。 CAR-T輸注36個鐘頭之後，最具預測性嘅標記係體溫高過38.9攝氏度(華氏102度)同埋血清入邊嘅MCP-1水平升高。細胞介素放出症候羣病發嗰時，放出嘅細胞介素好多都唔係由CAR-T細胞嗰度出嚟嘅，而係由T細胞介導激活嘅骨髓系細胞產生嘅。譬如，體外共培養實驗就證明咗IL-6、MCP-1同埋MIP-1唔係由CAR-T細胞嗰度嚟嘅，而係由炎症骨髓系細胞產生嘅。體內模型已經證明咗，缺乏淋巴細胞同埋骨髓系細胞嘅有NSG (NOD/SCID/γ鏈)缺陷嘅老鼠仔嚮CAR-T細胞輸注之後唔會出現細胞介素放出症候羣。

除咗CAR-T療法之外，嚴重嘅細胞介素放出症候羣仲會嚮一啲感染或者非感染嘅病嗰度出現，譬如嚮移植物對宿主病（GVHD），2019新型冠狀病毒病（COVID-19），急性呼吸困壓症候羣，敗血病，伊波拉病毒，禽流感，天花同埋系統響應炎症。

雖然2019新型冠狀病毒引起嘅急性呼吸症狀對多數病人嚟講會嚮一開始嘅急性免疫響應嗰時清晒，但係嚮一啲病人嗰度會發展成隨時攞命嘅高強度系統炎症，並且有肺部嘅捲入。呢啲噉樣嘅系統響應炎症導致咗啲淋巴細胞同埋單核細胞積晒嚮個肺度，仲影響埋個心臟，最後仲會發展成急性呼吸困壓症候羣同埋急性心臟衰竭。呢一類嘅病人，佢哋血清入邊嘅CRP, LDH, IL-6, 同埋ferritin都會升高。

血球吞食性淋巴組織細胞增生症候羣特別係EB病毒引起嘅血球吞食性淋巴組織細胞增生症候羣會將啲細胞介素數目提升得好犀利，正因為係噉，呢種情況都應該當佢係嚴重嘅細胞介素放出症候羣。

## 斷症

細胞介素放出症候羣喺斷症嗰陣一定要同其它原因引起嘅症狀分清楚，譬如係個病人因為自己嘅病而經已有咗嘅病徵，又抑或啲藥嘅副作用等等。一個較為合適嘅例子係瘤溶症候羣，佢係由抗瘤藥引起嘅副作用，因而處理手法亦唔同。一直到2020年為止，細胞介素放出症候羣都係靠醫生嘅判斷嚟斷症，因為根本冇客觀同埋特異性好嘅測試。

順便提提，除咗細胞介素放出症候羣之外，CAR-T療法仲可能會引起神經毒性，不過兩家嘅病徵完全唔同，而且唔一定會同一時間發病。

## 預防

由藥引起嘅嚴重嘅細胞介素放出症候羣可以透過降低劑量，減慢輸注速度又或者嚮用藥之前或者用緊藥嗰陣使用抗組織胺或者類固醇嚟預防。

有體外試驗就用嚟試下明解一啲開發緊嘅新藥會唔會引起細胞介素放出症候羣，同埋用嚟指導動物試驗嗰陣嘅用藥劑量。政府嘅監控部門都好想知道呢啲試驗嘅結果。

接受咗CAR-T療法嘅病人一定要參加美國食物同藥物監管署（FDA）指定嘅風險評估同管控計劃（REMS）。呢個計劃要啱啱接受完CAR-T輸注嘅病人留院觀察一斷時間，出院之後要住嚮離同一間醫院兩個鐘車程之內。一出現細胞介素放出症候羣嘅症狀就要馬上由照顧嘅家人車去同一間醫院個急症室，並且出示一張俗稱「荷包卡」嘅卡片，卡片上便有晒病人嘅資料同啲指引。FDA要求醫院方面針對每個病人有兩劑嘅tocilizumab隨時救命。

## 流行性
嚴重嘅細胞介素放出症候羣係好少有嘅。作為主要嘅副作用，輕微或者中挺嘅細胞介素放出症候羣就嚮接受咗免疫療法或者CAR-T療法嘅病人度好常見。

## 參攷
第7屆香港立法會選舉委員會界別補選

**第7屆香港立法會選舉委員會界別補選**可以係：
*第7屆香港立法會選舉委員會界別補選 (2022年)，2022年12月18號舉行，以填補4個議席空缺
*第7屆香港立法會選舉委員會界別補選 (2023年)，預計2023年舉行，以填補至少1個議席空缺
何敬康

**何敬康**（**Adrian Ho**，）係香港立法會嘅選舉委員會界別議員，亦係新民黨黨員。

佢有份創立親中派網上群組Save HK，當中有唔少部分成員喺群組入面分享虛假信息。

## 政治立場
佢政治立場係親中派，佢亦曾經公開否認中共對維吾爾族進行嘅種族滅絕行為，話呢啲行為係促進族裔融合。

## 參考
第7屆香港立法會選舉委員會界別補選 (2022年)

**第7屆香港立法會選舉委員會界別第1次補選**又叫做**2022年香港立法會選舉委員會界別補選**，響2022年12月18號舉行，以填補喺2022年6月18號加入第六屆政府管治團隊嘅張國鈞、麥美娟、孫東、林智遠嘅四個選舉委員會界別議席空缺。

補選用全票制進行，合資格投票者（選舉委員會委員）必須投4個候選人，得票最高頭4個候選人當選。

## 選舉結果

## 出面網頁
*2022年立法會選舉委員會界別補選官方網站
葉萱

**葉萱**（，又名**葉映彤**，曾用韓文名：**鄭秀晶**，）係香港女畫家，喺加拿大出世，因為用受害人身份公開韓國攝理教教主鄭明析性侵女信徒嘅惡行同埋做咗香港藝人方力申太太而出名。

## 簡歷
### 誤入攝理教
葉萱2011年17歲嗰陣同朋友、細妹喺香港銅鑼灣行街嗰陣，第一次見到攝理教教徒傳教，結果成功被招攬入教，返咗韓國加入教會。2018年到2021年間，佢畀鄭明析性侵犯17次，喺佢朋友提醒下終於醒覺攝理教係邪教，但因為未能夠即刻逃離，所以喺最後一次被性侵嗰陣錄音留低證據以便公開。

### 公開攝理教惡行
2022年3月16號，葉萱出席韓國一個記者會，公開自己受害人身份同被性侵嘅證據。之後佢又參與Netflix紀錄片《以神之名：信仰的背叛》（*In the Name of God: A Holy Betrayal*）嘅拍攝，並喺2023年3月3號首映。咁啱嗰陣香港傳媒嘅娛樂新聞報道緊藝人方力申識咗新女朋友Maple Yip，叫佢「氣質版馮盈盈」。有人發現兩個人疑似係同一個人，第二日方力申承認佢女朋友就係攝理教受害人，兩人會繼續發展，又會陪伴佢去韓國出庭。

### 感情生活
響2025年2月14號，方力申用Instagram宣布已經同佢結婚。

## 參考

## 出面網頁
*
以神之名：信仰的背叛

《**以神之名：信仰的背叛**》（；）係Netflix同韓國文化廣播（MBC）製作嘅一套紀錄片，介紹四位韓國嘅邪教領袖：鄭明析、朴順子、金己順同李載祿。節目喺2023年3月3號上架，總共8集。

其中頭3集涉及攝理教鄭明析嘅單元入面，其中一位受訪嘅受害人係嚟自香港嘅女畫家葉萱，所以備受香港觀眾留意。

## 參考

## 出面網頁
*Netflix：以神之名：信仰的背叛
*In the Name of God: A Holy Betrayal (TV Mini Series 2023) - IMDb
雷啟裕

**雷啟裕**（），人稱**雷師傅**，係香港廚師兼飲食節目主持，中華廚藝學院大師級畢業，後生嗰陣參加全港青年廚師比賽攞冠軍，有「青年刀神」嘅稱號。佢除咗喺電視節目出鏡，亦有經營自己嘅調味醬料品牌「雷醬軍」。
## 演出
### 電視節目（[[ViuTV]]）
*2021－2023年：《今餐有料到》大廚
*2022年：《地獄廚神是我媽》第10-13集大廚
*2022年：《天生食材必有用》主持
*2023－2024年：《準時開飯》大廚
*2023年：《廚神奶奶是你媽》 第8集嘉賓
*2023年：《偏食細路鬥大廚》第3-4、7-8、13-15集大廚
*2023年：《無限試煉場》 第6集嘉賓
*2024年：《漁樂無窮》第4集嘉賓

### 電視節目（[[香港開電視]]）
*2021年：《30分鐘大放餸》大廚
*2021年：《大匠之峰》嘉賓
### 網絡節目（毛記電視）
*2021年：《國家級任務》嘉賓
## 出面網頁
*
丘卓恒

**丘卓恒**（）係香港公務員，北部都會區統籌辦事處主任。

## 簡歷
丘卓恒1997年7月加入政務職系後，喺2022年4月晉升為首長級乙一級政務官。佢喺多個決策局同部門服務過，包括民政事務總署、前民政事務局、前環境運輸及工務局、房屋署、行政長官辦公室同保安局。2016年3月至2018年12月出任保安局副秘書長，2018年12月至2023年2月出任發展局副秘書長（規劃及地政）。2022年7月到11月期間，因為原發展局常任秘書長甯漢豪獲委任做發展局局長，丘卓恒曾經署理發展局常任秘書長一職。丘卓恒由2023年2月起出任北部都會區籌備辦公室主任。

## 攷
*
三度誘惑

《**三度誘惑**》（）係1990年香港電影，由邱月清、李中寧、邱玉茹、陳寶轅主演，何藩執導，1990年11月15號上畫。因為內容有裸露、性同暴力場面，畀香港影視及娛樂事務管理處列做三級片。
## 參考
VIVA (住宅)

**VIVA**（未有中文名）係香港九龍九龍城區一棟單棟式住宅，喺紅磡馬頭圍道77-87號，由長江實業發展，高31層，總共有75個單位，當中50伙係一房戶，實用面積由315到339平方呎。座樓喺2016年11月起好。
Beanies

**Beanies**係香港一個唱作女子音樂組合，2023年2月埋班，成員都係嚟自陳輝陽 x 女聲合唱，其中兩位成員有參加過ViuTV真人秀選秀節目《全民造星》系列。

5個女仔同樣都有推出唔同嘅獨立作品。喺2024年，5位都已經喺樂壇以獨立歌手身份出道。

## 團名
佢哋訪問講過用Beanies（冷帽）嚟做團體個名，喺希望團體嘅歌可以俾人一種溫暖、迷人、可愛嘅感覺。
## 成員

## 音樂作品

### 單曲

## 演出

### 電視節目
*2023年：
**港台電視31《港樂 • 講樂》9月3號嘉賓
**ViuTV《Chill Club》 第207集嘉賓
*2024年：
**港台電視31《第三十四屆國際流行音樂大獎》表演嘉賓
**港台電視31《Show動音樂》第6集嘉賓
**ViuTV《Chill Club》第214集嘉賓
**ViuTV《美麗40路最美一夜》表演嘉賓

### 電台節目
*2023年：
**叱咤903《叱咤樂壇》 2月14號嘉賓
**香港電台《》 2月24號嘉賓
**新城電台《新城勁爆樂勢力》 3月1號嘉賓
**叱咤903《》 3月14號嘉賓
**叱咤903《Bad Girl佬》 3月21號嘉賓
**新城電台《四四六六拆掂佢》 3月30號嘉賓
**雷霆881《一圈圈》 4月3號嘉賓
**叱咤903《叱咤樂壇》 8月16號嘉賓
**雷霆881《樂和心事》 8月17號嘉賓
**香港電台《Made in Hong Kong 李志剛》 8月24號嘉賓
**叱咤903《聖艾粒LaLaLaLa》 8月31號嘉賓
**香港電台《》 9月6號嘉賓
**新城電台《新城勁爆樂勢力》 9月7號嘉賓
**雷霆881《一圈圈》 9月12號嘉賓
**雷霆881《雷霆音樂圈》 9月16號嘉賓
**香港電台《音樂說》 10月19號嘉賓
**雷霆881《一圈圈》 11月14號嘉賓
**叱咤903《失眠藥》 11月16號嘉賓
**香港電台《U秀幫》 11月17號嘉賓
**叱咤903《支力支力》 11月20-24號嘉賓 
**新城電台《新城勁爆樂勢力》 11月22號嘉賓
**新城電台《說故事的人》 12月4號嘉賓
**叱咤903《叱咤樂壇 Brand Yourself》 12月20號生力軍巡禮嘉賓
**香港電台《三五成群》 12月22號聖誕特別篇嘉賓
**叱咤903《二人限聚》 12月22號聖誕特別篇嘉賓
**叱咤903《廣東歌關注組》 12月27號嘉賓

*2024年：
**叱咤903《叱咤樂壇》2月5-9號嘉賓 
## 獎項同提名
*2023年：
** 新城勁爆頒獎禮2023 勁爆新人
** 2023年度叱咤樂壇流行榜頒獎典禮 叱咤樂壇生力軍組合金獎
** 第四十五屆十大中文金曲 最佳樂隊／組合銅獎
## 出面網頁
* 
* 
* 
## 參考
黃健怡

**黃健怡**可以係：
*黃健怡 (中國大陸)，中國大陸音樂人
*黃健怡 (香港)，香港女歌手，組合Beanies成員
黎建彰

**黎建彰**（，）係香港廚師兼飲食節目主持，擅長整創意菜式。佢除咗喺電視節目出鏡，亦有用「Andy Dark」個名經營自己嘅YouTube頻道，訂閱人數超過4萬。

黎建彰中學時跟屋企人移民加拿大，先後喺大學工商管理學系同渥太華藍帶廚藝學院畢業，之後回流香港。

## 演出
### 電視節目（[[ViuTV]]）
*2021－2023年：《今餐有料到》大廚
*2022年：《90分鐘狂熱倒數》第3、4、8 - 15集嘉賓
*2023－2024年：《準時開飯》大廚
*2023年：《日本，你真識食？》 第14-15集嘉賓
*2023年：《困獸鬥》第69-72集嘉賓
*2024年：《Amanda 遊日取食經》第10集嘉賓
*2026年：《馬力十足賀新年》第8集嘉賓
*2026年：《鬥煮對對碰》大廚

### 電視節目（[[香港開電視]]）
*2021年：《一秒廚神》主持
### 電視節目（[[港台電視31]]）
*2019年：《香港故事—思家知味》主持／旁白
*2024年：醫生與你 - 講飲講食講健康 (廚師主持)
*2025年：醫生與你 - 講飲講食講健康 II (廚師主持)
*2026年：《香港故事—世界美食堂》主持／旁白

### 網絡節目（亞洲心動娛樂）
*2021年：《食客關注組》主持

## 參考

## 出面網頁
*Andy Dark YouTube頻道
*Andy Dark 個人網站
廣東以色列理工學院

**廣東以色列理工學院**（，簡稱**GTIIT**）係一間公共科技學院同非營利性研究大學，喺中國廣東汕頭。

以色列理工學院同汕頭大學合作，喺李嘉誠基金會嘅財務支持下，喺2015年建立咗廣東理工學院；目的係專注於工程學同生命科學嘅研究同創新。
Smörgåsbord

（）係一種源自瑞典嘅自助餐。

## 相關趣事
廿一世紀初嘅日文入面嘅**バイキング**（羅馬化：baikingu）係一隻外來詞，聽落似 **viking**（維京人），但查實係指自助餐，查實有段故：
*响廿一世紀初，**バイキング**呢隻字會畀日本人攞嚟指自助餐－原則上，日本人一般會用 **b** 噉嘅音嚟對應外文字詞入面嘅 **v** 音，所以 **biking** 噉嘅日本話發音會對應嘅外文字詞會係 **viking**－即係英文入面「維京人」噉嘅意思；
*話說事源喺 1957 年，當時日本廚師**村上信夫**（Murakami Nobuo）想將自助餐呢家嘢引入去日本，走咗去丹麥哥本哈根取經；村上先生學咗整 smorgasbord 之後，就想返日本開餐廳搞自助餐；
*首先，村上先生有必要搵返隻日文字嚟指自助餐呢樣嘢，仲要同佢間餐廳改返個名，但 **smorgasbord** 呢隻字要變做日文好難；村上先生諗咗吓，當時日本人普遍對「維京人」－都係嚟自北歐嘅一樣嘢－呢個概念有咗啲認識，有「維京人係好強悍嘅」噉嘅印象，於是村上先生就決定嗌佢間餐廳做**バイキング**－嚟自英文字 **viking**；打後村上先生間餐廳非常成功，吸引日本人廣泛噉學佢種做法整自助餐，而**バイキング**呢隻字喺廿世紀後半橛嘅日本人心目中，變咗做「自助餐」噉嘅意思。

## 睇埋
*借詞

## 參攷
前無綫電視藝員一覽

**前無綫電視藝員一覽**：列出過往嘅香港無綫電視（TVB）合約藝員。

括號中嘅內容為所有而家藝員狀況、每次按**年份**係依家無綫電視同附屬公司嗰個藝員最後參予司儀、劇集同電視節目綜藝主持，或者喺無綫電視結束合約嘅賓主關係。因為藝員不計其數，只能列出熱門藝員。

*已退出無綫電視其他理由所有離開大部分嘅可能如下：
****個人發展**：（轉為專注或幕後工作人員、唔包括附屬公司合約同條款工種、轉投其他合作藝人嘅唱片公司、其他工程人員或相關工作、轉投相關任何影視界、專注配音、轉幕後、轉幕前、轉戲劇組、廣播劇、演藝人員、播音員、解散、解約、升學、電影和電視劇作品、歌手、網絡界、自由身、戲曲、音樂、舞台劇、話劇、客串演員、藝人/特別演出、模特兒公司、曲詞編、經紀人公司、幕後客串、特約演員、客串演出、其他轉投電影公司行業、經理人、總代理人公司合約、演員、明星、藝人同埋名人等）
****淡出**：（曾經參與嘅其他演出作品、曾參予其他相關嘅主要活動、從政、從商、從事業務、高級政府官員同公務員政務官主任、做生意、轉行、其他任何參予活動工作、結婚、豪門同嫁人、家庭主婦、移民或外國地方、從事主力宗教工作、退休同休養等）
****逝世**：（已經身故）
****其他或海外國家地方發展**：
****轉為特約演員/顧問或行政人員**：
****自由身結束**：（並非且向之對於冇簽約TVB現時合約嘅旗下藝人）
****內地發展**：
****台灣/澳門發展**：

## 1970年代

## 1980年代

## 1990年代

## 2000年代
### 2000年

### 2001年

### 2002年

### 2003年

### 2004年

### 2005年

### 2006年

### 2007年

### 2008年

### 2009年

## 2010年代
### 2010年

### 2011年

### 2012年

### 2013年

### 2014年

### 2015年

### 2016年

### 2017年

### 2018年

### 2019年

## 2020年代
### 2020年

### 2021年

### 2022年

### 2023年

### 2024年

### 2025年

### 2026年

## 其他（[[甘草演員|甘草]]／[[綠葉演員]]）
這些演員近況無法查證

## 前無綫電視童星合約藝員
（）括活括號內為無綫電視最後參予劇集／節目之年份，**°**曾為Honey Bees前任或現役成員。

## 睇埋
* 無綫電視藝員一覽
* 無綫電視藝員訓練班

## 參考

## 出面網頁
* 我們的老友記：香港綠葉演員資料庫1
* 我們的老友記：香港綠葉演員資料庫2
*  影視藝人&TVB的綠葉演員 
*   TVB's TV Series Data Base 
*
* TVB劇集收視亮眼　林志華、陳維冠等金牌監製獲晉升高級經理
*



類:公司員工一覽
比堅尼環礁

**比堅尼環礁**（，亦叫，）係屬於太平洋島國馬紹爾羣島嘅一個堡礁，佢由23個島仔圍住一個面積229.4平方英哩（594.1 km2）嘅潟湖構成。佢嚮2010年7月31號列咗入世界文化遺產，係呢個島國嘅第一個世界遺產。
語無倫次

**語無倫次**（；對應英文 ）係指一串通訊入面意思完全亂晒籠，冇邏輯、冇意義或者難以理解。語無倫次嘅話語未能構成有條理嘅信息，甚至可能違背語言嘅基本規則。喺日常對話中，語無倫次可能係源自講者思路混亂，思路混亂嘅成因可能係攰、壓力大或者飲大咗... 呀噉。

例子可以睇吓
:「啲冇顏色嘅綠色諗頭好嬲噉瞓覺」
噉嘅句子。

## 文學用途
文學上，語無倫次有陣時會用嚟整啲好荒誕、有趣嘅效果。英國作家路易斯·卡羅（Lewis Carroll）嘅《愛麗絲夢遊仙境》就好興用呢種手法，令讀者覺得個虛構世界好天馬行空或者「無厘頭」。呢種寫作手法喺兒童文學、詩歌入面都好受歡迎，被指可以打破語言規範，帶出新奇嘅創作效果。

## 理論思考

另外，語言學亦有研究呢種現象。研究者會透過分析啲冇規矩嘅說話，嚟探討語言到底係點樣運作嘅，探討乜嘢先至算係有效嘅表達。

## 睇埋
*廢話
*直譯
*加密

## 引述
CFM國際CFM56渦扇引擎

**CFM56**係由CFM國際制造嘅高涵道比渦扇引擎，佢家族成員嘅推力介乎喺18,000到34,000磅（80到150千牛）之間，四種主要型號共整咗超過20,000部，使用嚮波音737、空中巴士A320、空中巴士A340-200/300、KC-135、DC-8等飛機上邊，係目前世界上用得最普遍嘅渦輪風扇引擎之一。

CFM56嘅制造商CFM國際由美國通用電氣航空同法國賽峰公司各自出資50%組成。兩家喺CFM56生產嗰陣分別做零件生產，其中通用電氣航空生產高壓壓氣機、同埋高壓渦輪，斯奈克瑪公司生產低壓壓氣機、風扇、低壓渦輪、齒輪箱同尾噴管。兩家都可以組裝，其中通用電氣航空組裝線喺美國漢彌爾頓，斯奈克瑪公司組裝線喺默倫。最終組裝完成嘅引擎通過CFM國際嚟到推廣同銷售。

## 參考
列治蒙集團

**列治蒙集團**（），原嚟叫（**Compagnie Financière Richemont SA**），亦都係叫歷峯集團，係一間瑞士奢侈品公司，由南非億萬富翁約翰·魯伯特嚮1988年建立。公司主要涉及嘅商業領域係：珠寶、高檔表、配件書寫工具，高檔皮具，時裝等等。從2004年以嚟，按營業額計，佢係世界第二大奢侈品公司，排名嚮LVMH同開雲集團之間。

## 参考
英格蘭乙組足球聯賽

**英格蘭乙組足球聯賽**（），加上冠名贊助就叫做**Sky Bet乙組聯賽**（），簡稱**英乙聯**或者**英乙**（），係英格蘭第四級別嘅足球聯賽，僅次於英格蘭超級聯賽、英格蘭冠軍聯賽同埋英格蘭甲組足球聯賽。

## 連出去
*官方網站
Coupon

**Coupon**（；）泛指一種可以換到某種嘢嘅券或者票據，或者曾經係咁形式存在過嘅其他嘢：
* 喺日常生活，通常指推廣用嘅優惠券
* 喺財經界，可以指債券嘅利息
線上公用目錄

**線上公用目錄**（，，全寫 ）指用來畀圖書館用家搵書用嘅電腦化圖書館目錄；即係其實係一種記錄圖書館館藏嘅數據庫系統，好多時就算數據庫入面唔係真係用機讀格式，都可以顯示機讀格式。

所謂線上並唔一定係指互聯網，只要目錄係透過電腦終端（其實即係某種用家介面，唔一定係指終端機）嚟畀人用，就算係線上公用目錄。

線上公用目錄有好多好處，例如用家有唔同嘅方法搵嘢，唔係局限於作者名或者分類，又或者可以提供一啲有用嘅額外資訊，例如本書係咪被人借咗，又或者可以搵到第間圖書館嘅嘢，等等。

## 攷
圖書館目錄

**圖書館目錄**係圖書館館藏嘅紀錄，或者可以講做所有書目嘅紀錄，以前係寫喺或者打落卡紙，再將卡按某種編排系統擺入櫃桶，用嘅時候用返同一套系統人手搵；而今通常係擺數據庫，即係所謂線上公用目錄。
斯薛佛斯

（；）係希臘神話一個角色，相傳佢受到天神嘅懲罰，焗住要永無休止噉運一嚿大石上山。後世嘅人有對斯薛佛斯嘅故仔作出詮釋，有啲仲將斯薛佛斯當咗做「冇意義嘅勞動」嘅象徵。

## 神話故仔

話說斯薛佛斯個故仔係噉嘅：

斯薛佛斯本來係個國王，佢出嗮名份人詭計多端。有一日，斯薛佛斯係時候要死。死亡（死亡呢個概念嘅人格化）嚟咗佢度，想帶佢走。斯薛佛斯當然係唔想死，就出詭計將死亡鎖住唔畀死亡郁。

過咗冇耐，戰爭之神阿雷斯嚟咗，想幫死亡手，要扚斯薛佛斯上路。呢個時候，斯薛佛斯又諗到條計仔：佢嗌佢老婆**美露**過嚟，叫美露喺佢死咗之後唔好安葬佢，由得佢條屍就噉擺喺度；斯薛佛斯跟住死亡落到冥界之後，就同冥界女王普西芬妮講，話佢發現美露冇好好哋跟規矩安葬佢，叫普西芬妮快啲畀佢返上人間，等佢可以去話吓美露。普西芬妮聽咗斯薛佛斯講，就畀佢返上去人間，而斯薛佛斯一返到人間，就自然唔會乖乖哋落返去冥界。斯薛佛斯打後仲喺人間生存到好老先至死。

斯薛佛斯死後落到冥界，面對掌管死亡嘅天神－冥界之王哈帝斯。哈帝斯知道斯薛佛斯出埋嗮啲古惑招避開死亡，因而勃然大怒，決定要重罰斯薛佛斯。哈帝斯嘅決定係要斯薛佛斯喺冥界做苦工：斯薛佛斯要住一嚿大石頭，將嚿大石頭㧬上山坡；同時嚿大石同個山坡施咗法，每次斯薛佛斯成功將嚿大石㧬上山坡最高點嗰陣，嚿大石會即刻轆返落去山坡底。

於是斯薛佛斯就焗住要永恆噉做
*㧬嚿大石上山坡、
*嚿大石轆返落去山坡底，
*㧬嚿大石上山坡、
*嚿大石轆返落去山坡底，
*㧬嚿大石上山坡、
*嚿大石轆返落去山坡底...
－呢一樣毫無意義嘅工作。

## 後世影響
斯薛佛斯嘅故仔廣為流傳，係希臘神話當中最出名嘅故仔之一，成日畀後世嘅人攞嚟做「係噉做啲毫無意義嘅嘢」嘅象徵。

《伊利亞德》同《奧德修記》等史詩都有提到斯薛佛斯。

斯薛佛斯嘅形象，就算係21世紀初嘅文化產物都有提起。例如2020年出嘅Roguelike型視像遊戲《哈帝斯》就有提起斯薛佛斯呢個角色。

## 睇埋
*自大：有啲版本提到斯薛佛斯犯咗 hubris 嘅錯誤，諗住自己聰明過眾神。
*吳剛
*愚公移山

## 註釋

## 歐詞

## 引述
Roblox

**Roblox** 係一隻由Roblox公司開發嘅大型多人網上遊戲同沙盒遊戲嘅建立平台。佢可以畀玩家設計自己嘅遊戲、物品同衫又或者玩自己同其他人製作嘅遊戲，呢啲遊戲都使用程式語言Lua。同《Minecraft》比，《Roblox》係個似Steam嘅遊戲網站同應用程式，主要係由Lego噉嘅虛擬磚塊所構建嘅社群網路虛擬世界遊戲。。

創始人兼首席執行長David Baszucki喺2004年開始開發《DynaBlocks》進行初步測試。2005年，佢改名做《Roblox》，以個人電腦運行，其後推出電話版、iPad版同xBox版應用程式，畀玩家玩。平台喺2006年由Roblox公司正式發布。截至2020年8月，《機器磚塊》每月有成1.75630億個活躍使用者，美國16歲以下兒童中有成一半玩Roblox。喺武漢肺炎嘅流行之下，《Roblox》嘅註冊量開始迅速增長。

## 參考
哈帝斯 (電子遊戲)

《**哈帝斯**》（Hades）係一隻 2020 年出嘅 Roguelike 型視像遊戲，個名嚟自希臘神話入面嘅死亡之神哈帝斯，有提到斯薛佛斯等嘅角色。
Supercell (遊戲公司)

**Supercell**係一間喺芬蘭嘅遊戲公司，喺2010年5月14號成立。

## 睇埋
*荒野亂鬥
*部落衝突
*部落衝突：皇室戰爭
邏輯連接詞

**邏輯連接詞**（）係一啲可以攞嚟連接唔同句子嘅符號，包括：
*Neg（\neg）
*Or（\or）
*And（\and）... 呀噉。
呢啲符號喺邏輯學同電腦科學研究上幾常用。

## 簡介

一條布林表達式會有若干個命題變數（數值可以係**真**或者**假**），變數之間會有邏輯連接詞連接住，形成一句「句子」，句嘢嘅真假值係有可能判斷嘅，例如以下呢幾句嘢噉：

例如想像返呢條式
:(A \or B) \and (\neg C)
如果「A 係真同時 C 係假」或者「B 係真同時 C 係假」，噉呢條式就會係**真**。

## 真值表

真值表（T 係**真** F 係**假**）：

## 溫氏圖

邏輯連接詞嘅概念，仲可以用溫氏圖表達：

## 睇睇
*條件運算式
*布林可滿足
*語義學

## 引述
語言接觸

**語言接觸**（ ）泛指兩隻或者以上嘅語言變體彼此互動同埋互相影響。例如香港畀英國統治期間，港式粵語就大量噉由英文嗰度借詞。而除咗借詞之外，語言接觸仲可以引致合流以及洋涇浜等嘅語言現象。

## 歷史案例

唔同語言文化嘅群體有所接觸，喺人類歷史上一路都有發生，而呢點可見於佢哋嘅語言身上。

喺十九世紀中後期至二十世紀期間，香港同澳門分別受到大英帝國同葡萄牙管治，形成長期嘅多語接觸環境，當中香港人頻密接觸英語，令到香港粵語有咗好多嚟自英語嘅詞彙，而澳門粵語接觸到葡語，吸納咗一定量嘅葡語詞彙。呢啲外來詞，廣泛用於政府、法律、科技同日常生活等嘅地方，例如香港粵語嘅英語借詞繁多，諸如係巴士、的士、梳化同埋快勞等嘅概念嘅粵語常用名，都係嚟自英語。而且呢種影響唔淨只可見於詞彙層面，亦有一種可能性，如果港式粵語喺某啲句法同表達習慣上受英語影響，可以出現以下噉嘅語句：

同一句話，用比較「純正」嘅粵語表達會係：

語言接觸並唔係單向嘅。隨住十九世紀以嚟中西貿易、移民同殖民活動增加，亦有唔少出自粵語以至第啲漢語嘅詞彙流入咗歐洲語言之中，常見例子有英語入便指點心嘅 dim sum 等詞彙，就被指係由粵語借去英語度嘅，截至二十一世紀初經已完全融入咗英語嘅詞彙系統，而閩南話同官話都試過借詞畀歐語。

現代日語嘅先祖語言，亦曾經受中古漢語影響：喺唐朝同宋朝期間，日本透過朝鮮半島同中國建立政治、宗教同文化交流，將漢字同埋中古漢語嘅詞彙大量引入日本列島，令到今日嘅日語有本土詞彙得嚟，又夾雜咗好多漢語詞彙，尤其係佢哋對佢哋嗰套漢字嘅讀音，就充滿咗嚟自中古漢語嘅音。

除咗上述呢啲例子之外，人類歷史上仲有無數咁多嘅語言接觸案例。

## 語言影響

### 借詞

兩隻語言接觸，最明顯嘅影響就係佢哋會由對方嗰度借詞。

### 層次

層次：想像而家有兩隻語言 A 同 B 接觸，如果 A 嘅地位低過 B，噉 A 就謂之底層而 B 就算係頂層；喺語言接觸當中，底層同頂層都會對對方造成影響，但影響嘅方式唔同。

### 合流

合流係指兩隻或者以上嘅語言，隨住接觸而慢慢變到似對方：好似語言威望噉，就被指係合流嘅重要原因；想像有某笪地方，啲人係以**愈語**呢隻語言為母語嘅，佢哋接觸到嚟自另外一笪地方嘅人，後者講嘅語言叫**應語**，講應語嗰班人係統治者，或者有錢啲，所以應語威望就高過愈語，自然講愈語嗰班人有唔少都會走去學應語，然後嗰啲母語係愈語但係對應語有返咁上下認識嘅人，有可能會由應語嗰度攞啲詞去愈語嗰度用，甚至用應語嘅語法加埋愈語嘅形態素砌句子，令到愈語開始變得比較似應語。

例子可以睇英屬香港嗰陣港式粵語（L1）由英語（L2；威望高嘅語言）度大量借詞，令到港式粵語响詞庫上有啲似咗英語。

### 洋涇浜

語言接觸有陣時亦會產生洋涇浜：想像家陣有笪地方，有若干個群體住喺嗰度，每個群體都自己講自己嘅語言，而且呢拃語言之間冇互通度；如果佢哋有誘因互相溝通，例如係要做貿易，佢哋就焗住要搵方法嚟製作出一隻大家都用到嘅語言，洋涇浜就係指呢種環境下產生嘅簡單語言，會由區內各語言嘅詞庫同文法攞啲嘢嚟用。洋涇浜唔會係任何人嘅母語。譬如十九世紀期間英格蘭人周圍去殖民嗰陣，畀佢哋殖民嘅人成日要學講英語，同時呢啲人好多時教育水平都唔高，所以就倉卒噉學咗啲簡單英文詞，仲會用自己語言啲語法嚟砌句子。

例如廿一世紀英語仲有人用嘅 **long time no see** －**好耐冇見**噉解－就被指係用粵語語法加埋簡單英文詞砌出嚟，呢啲「唔鹹唔淡」嘅產物，係洋涇浜嘅例子。

## 語言聯盟

語言聯盟，德文稱之為 Sprachbund，係長期語言接觸所產生嘅一個結果。假如有多種唔同源嘅語言，喺同一地理區域之中持續共存，而佢哋嘅使用者之間有頻繁交流、通婚、貿易或者雙語使用情況嗰時，呢啲語言之間就會開始互相影響，令到詞彙或者語法等嘅特徵喺佢哋之間擴散。隨住呢啲特徵逐步喺各語之中變得穩定，就會出現一種情況，就係佢哋嘅後代雖然彼此間無同源嘅關係，仍然會因為結構特徵而呈現高度相似，構成語言聯盟。譬如阿爾泰語言就係噉嘅情況：諸如蒙古語、滿語、韓語同日語等，佢哋之間無共同祖先，但係喺語法等多方面都高度相似，據估計係因為喺早期歷史當中長期緊密接觸而引致嘅。

## 睇埋
*語言
*語系
*區域特徵
*語言純化
*語言耗失

## 註釋

## 歐詞

## 引述
語言合流

**語言合流**（；）係語言接觸成日會產生嘅一個效果，指兩隻或者以上嘅語言，隨住語言接觸而慢慢變到似對方。例子可以睇吓英屬香港嗰陣港式粵語由英文（一隻威望高嘅語言）嗰度勁攞借詞，令到港式粵語（最少响詞庫上）有啲似咗英文。

## 形成機制

語言威望就被指係合流嘅重要成因：想像有笪地方，啲人係以一隻叫 L1 嘅語言做母語嘅，佢哋接觸到嚟自另外一笪地方嘅人，後者講嘅語言叫 L2，講 L2 班人地位高啲有錢啲，所以 L2 威望高過 L1，自然講 L1 嗰班人有唔少都會走去學 L2，然後嗰啲母語係 L1 但對 L2 有返咁上下認識嘅人，有可能會（例如）由 L2 攞啲字詞去 L1 度用，甚至用 L2 嘅文法加埋 L1 嘅 morpheme 砌句子，令 L1 開始變得比較似 L2 。

## 相關概念
*語言距離
*語言聯盟
*多語現象

## 參攷
科幻雜誌

（）顧名思義係雜誌一種，專登科幻文學以至第啲科幻相關嘅資訊。

## 史

廿世紀係科幻正式進入全盛嘅時代。隨住科學同科技嘅快速發展，西人愈嚟愈有興趣睇科幻：美國科幻雜誌《Amazing Stories》（粵文翻譯：驚人故仔）喺 1926 年成立，係人類史上第一本專登科幻故仔同講科幻嘢嘅雜誌；而及後嘅 1930 年代開始出現咗大量讚揚當代科技發展嘅科幻作品。

## 睇埋
*怪奇小說

## 攷
派大星 (卡通片)

**派大星**（英文：The Patrick Star Show）係Nickelodeon嘅卡通片，集中講海綿寶寶卡通系列次角派大星細個嗰陣嘅經歷。
派大星

**派大星**（英文：Patrick Star）係海綿寶寶嘅次角同埋同名卡通片嘅主角，係一隻粉紅色嘅海星。佢係海綿寶寶最好嘅朋友，個人又肥又蠢，性格又傻又懶惰，成日都好鍾意唔做嘢。

除此之外，派大星亦都有得到好多評論家同埋擁躉嘅正面意見，令佢出現喺唔少嘅網絡Meme同埋YouTube Poop等等嘅網絡擁躉媒體。有人甚至話，Undertale角色Sans嘅講嘢音效都係由派大星嘅錄音嗰度剪過嚟嘅。

## 有出現過嘅[[動畫戲|戲]]
*頑皮小海綿大電影
*海綿寶寶：脫水大冒險
*海綿寶寶：急急腳走佬
神經毒性

**神經毒性**（）係指中心神經系統或者周邊神經系統嚮受生物，化學或者物理刺激嘅時候所呈現嘅不良反應。
黎曼和

**黎曼和**（）係一種用嚟計積分近似值嘅方法，會用有限嘅和嚟估算。

要計呢個總和，首先將要計算嘅區域分割成唔同形狀（長方形、梯形、拋物線或三次函數），當中唔同形狀相加同原本嘅形狀差唔多，然後計算每個形狀嘅面積，再將佢哋加埋一齊。呢種方法可以喺唔容易用微積分基本定理搵解析解嘅時候用嚟估算定積分。
瘤溶症候羣

**溶瘤症候羣**（）係一種代謝失常，佢係喺醫癌嘅時候出現嘅併發症嘅一種。佢係由於大量嘅癌細胞畀啲療法溶咗，然之後放出晒細胞裏便啲嘢入到去啲血嗰度而引發嘅。
醫學專科

**醫學專科**指嘅係醫生嚮行醫嘅時候專注嘅方向，佢可以係一個特別嘅病人組別，或者係一類特別嘅病，又或者係一種特別嘅技能。呢度舉幾個例嚟講下，專睇細路哥嘅叫「兒科」；專睇癌嘅叫「腫瘤科」；做照片嘅叫「放射科」。
大西洋理事會

**大西洋理事會**（）係一個美國智庫，1961年12月成立，總部喺華盛頓特區。喺2023年3月出咗一份有關香港營商環境嘅報告。

## 拎
* 

## 註
語文教育及研究常務委員會

**語文教育及研究常務委員會**（簡稱：**語常會**，）係1996年根據教育統籌委員會《教育統籌委員會第六號報告書》建議成立嘅香港公營機構，就一般語文教育事宜同語文基金嘅運用，向香港政府提出建議，並督導多項語文基金項目包括職業英語運動等。

## 簡介
語文教育及研究常務委員會（語常會）喺1996年10月成立，目的係就一般語文教育事宜同語文基金嘅運用，向政府提供意見。通過運用語文基金，配合政府、其他諮詢組織同持分者嘅努力，資助並推行唔同嘅措施，以幫助香港人，尤其是學生同在職人士，提升兩文（中、英文）三語（粵語、普通話、英語）嘅能力。

著重發展以下六個重點範疇：
#進行有關香港本地同國際語文教育嘅追蹤研究同比較研究，以助有效制訂同推行語文教育政策；
#加強對幼童學習中、英文嘅支援；
#加強語文教師嘅專業裝備同持續發展；
#照顧學習者嘅學習多樣性，包括非華語學生嘅需要；
#與有關持分者，特別係社會人士合作，喺學校內外營造有利學生學習語文嘅環境；
#配合語言景觀嘅轉變，提升香港本地在職人士嘅語文水平。

## 職權範圍
語常會嘅職權係就一般語文教育事宜同以下各項，向政府提出建議：
#就語文教育（包括教學語言）嘅整體政策，提供意見；
#就釐定語文水平，包括各個教育階段嘅語文學習目標同每個教育階段嘅具體語文成就目標，提供意見；
#就為達到語文水平而須採取嘅措施，提供意見；
#訂定提升語文能力同語文教育質素嘅研究同發展計劃，推行同監察呢啲計劃，以達致理想成果；
#統籌各機構所進行嘅語文能力研究同發展活動、監察佢哋嘅工作進度、評估成效，並向政府提出建議；
#喺語文能力方面，推行公眾教育同提供資訊嘅計劃；
#就語文基金運作嘅政策同程序，向語文基金託管人提供意見，並喺基金託管人嘅要求下，提供直接或間接嘅協助，以提高市民嘅語文能力。

## 資助計劃
為學校同教師提供津貼，以優化校內語文學與教同促進語文教師嘅專業發展。計劃包括：
*促進小學英語學習津貼計劃
*語文教師專業發展獎勵津貼計劃
*教授中文作為第二語言專業進修津貼計劃
*職業英語計劃津貼

## 推廣語文
透過同唔同類型嘅持分者合作，例如政府部門、非政府組織、私營機構等，舉辦同支持各類有關推廣中文（包括普通話）同英文嘅學界及社區項目，目的係推廣語文教育，以及為學生同在職人士營造更理想嘅語文學習環境。

推廣中文嘅項目目的係透過舉辦具創意同教育意義嘅活動，提高香港中、小學生對中文寫作同閱讀的興趣，並通過廣泛閱讀以提升寫作水平。推廣普通話嘅項目係為社會營造良好嘅普通話學習氛圍，並為學生喺課堂外提供多元化同靈活嘅普通話學習環境。

由2012/13學年開始推出「支援非華語兒童學習中文」計劃，目的係係鼓勵非華語兒童盡早開始學習中文，並提高佢哋學習中文嘅興趣。喺2015/16學年推出嘅「已離校非華語人士職業中文課程」計劃，邀請咗大專院校同培訓機構為已離校非華語人士開辦職業中文課程，提高佢哋中文嘅聽、講、讀、寫能力，幫助佢哋獲得資歷架構認可嘅中文資歷，從而增強就業競爭力。

2008/09學年起定名為「英語大聯盟」嘅全港性推廣英文項目，目的係為中、小學生提供愉快嘅英語學習體驗，培養佢哋對英語嘅興趣同欣賞態度，增強佢哋運用英語嘅信心。

## 出面網頁
* 語文教育及研究常務委員會
買個好明天

《**買個好明天**》（）係一套科幻喜劇類嘅電視劇，2023年2月17號喺度播放。主演係。

## 劇情
喺嘅世界，一班推銷員嘗試推銷月球上面嘅。

## 演員
### 主要
*  飾演 Jack Billings
* 漢阿扎里亞 飾演 Eddie
*  飾演 Shirley Stedman
*  飾演 Myrtle Mayburn
* Nicholas Podany 飾演 Joey Shorter
* Dewshane Williams 飾演 Herb Porter

### 次要
*  飾演 Barbara Billings
*  飾演 Elle
*  飾演 Walt
*  飾演 Lester Costopolous

### 客串
*  飾演 Sal
*  飾演 Buck Manzell
*  飾演 Big Fred
*  飾演 Marvin Mayburn
*  飾演 Betty Porter
南豐集團

**南豐集團**係香港嘅大集團之一，1954年由陳廷驊創立。初時以紡織起家，後來主力發展地產，其次有物業管理、生命科技、金融投資同航運業等。

## 歷史
創辦人陳廷驊係寧波人，屋企本身就已經係整布。1950年，陳氏由中國落到嚟香港，開初係做棉紗、布疋嘅貿易生意。到1954年，佢創立咗南豐紡織。到1970年，南豐紡織上市。

1970年代中期，陳氏有感紡織生意開始冇乜錢賺，開始著手將公司嘅業務轉為發展地產同投資為主，代表作有南豐初時發展嘅南豐新邨。

到1989年，南豐就畀陳廷驊私有化，同一年，陳廷驊用咗佢大部分嘅資產成立咗「陳廷驊基金會」。

1995年開始，陳廷驊開始有嚴重嘅腦退化症，一直到2008年11月，高等法院宣布佢係「精神上無行為能力人士」，2009年，細女陳慧慧成為南豐嘅董事長。但就喺同年12月，陳廷驊老婆楊福娥以老公對佢作出「不合理行為」為由申請離婚。到2011年4月19號，雙方達成共識，以「分居一年」原則離婚，並且安排好點樣分配財產，呢件事亦都為之後嘅「南豐爭產案」揭開序幕。

2012年，創辦人陳廷驊死咗。

2014年，前財政司司長梁錦松加盟南豐做行政總裁。到2021年，陳慧慧大仔張世成接任行政總裁，梁錦松就接替陳慧慧成為南豐董事長，陳慧慧就成為集團嘅榮譽主席。

## 主要發展項目

##### 住宅項目

* 南豐新邨
* 豐景園
* 南豐廣場
* 羅便臣道80號
* 葵涌廣場

##### 商業項目
* AIRSIDE
* 南豐中心
* 南豐大廈
伊凡·拉傑迪

**伊凡·拉傑迪**（，）係克羅地亞足球員，司職中場，而家效力西甲球會西維爾足球會。

## 出面網頁
江永祥

**江永祥**（，）做過香港警務處警察公共關係科嘅高級警司，宜家係輔警支援課高級警司。

## 生平
江永祥於2017-2018年間做過港島總區刑事部警司（行政同支援）。

江永祥喺過《香港01》新聞受訪，向市民披露有關警察機動部隊（PTU）唔為人知嘅事。

2020年8月10日起，江永祥轉往輔警支援課。

## 爭議
### 有線電視訪問中回應元朗721事件
江永祥喺香港有線電視訪問中談及元朗721事件，佢指當日有人帶領示威者到元朗站「牽引成件事」。被問點解軍裝警員擰轉身散水嘅時候，佢唔認佢當日最先到場兩名警員「散水」，指佢哋「有辦到事，佢哋將有關資訊交畀佢哋上級。」但被問警員見到危險，應責無旁貸要上去處理嘅時候，江冇正面回應，僅指「唔會稱當時情況系散水……系事關一班人帶領示威者到元朗牽引成件事」。

警方記者會上，江永祥指應該講系訪問一小地方，而且系根據唔同畫面觀察所得，唔代表警方對單嘢嘅結論。

## 軼事
喺記者會上，江永祥因講英文時「er……」停頓較多，畀冠以「Sir Er Er」、「Er Er長官」嘅綽號。

## 參考
人類孟德爾遺傳學

**OMIM**（，縮寫做OMIM）係一個網上人類遺傳病基因數據庫，佢將現時所知嘅遺傳病分類，兼且連起有挐褦嘅人類基因組入邊嘅基因。
併發症

**併發症**指嚮病嘅發展過程入便連續反應而造成嘅結果，亦可以指因為病人嚮接受緊醫療或者護理嗰陣，因為一種病合併引發其他嘅一種或者幾種病。

## 參考
MedlinePlus

**MedlinePlus** 係一個由美國國立醫學圖書館創立嘅網上數據庫，佢用英文同埋西班牙文向普羅大眾提供醫療健康方面嘅資訊。

## 攷

類:網上數據庫
品牌識別

**企業識別**（），又叫**品牌識別**（），喺平面設計，係指一系列特登做到一致嘅嘢，等人哋見到就會聯想起嗰間公司或者機構或者嗰個品牌。企業識別最基本嘅元素係撈稿、嘜頭，但係企業識別仲可以包括特登揀嘅顏色配搭、字款、排版方式或者其他可以達到傳意目的、可以感知到嘅嘢。

企業識別，企業傳訊同企業嘅行事方式（；例如待客態度），構成所謂企業嘅身份認同（），亦即係佢對外投射嘅整體自我形象。企業識別同企業傳訊嘅目的都係傳意，文筆亦影響設計；有啲人會將寫作風格都當係企業識別系統嘅一部分。

## 攷
互聯網嘅大綱

以下呢篇文，旨在將互聯網嗰啲基本概念大綱式噉列嗮出嚟。

## 定義

*互聯網（Internet）：一個遍及全地球嘅龐大電腦網絡，會用 TCP/IP 嚟俾網絡同電腦之間通訊，包括咗淨係地區性（例如淨係香港內）以至全地球嘅電腦網絡連繫，亦都同時包括公開同私人（淨係得有授權嘅人先可以進入）嘅網絡。
**黑暗網絡（darknet）：網絡嘅一種；一個黑暗網絡係一個喺互聯網裏面嘅覆蓋網絡，用家一定要用某啲特定嘅軟件或者授權先至可以用；黑暗網絡好多時都係外人入唔到，甚至唔能夠知道入面發生緊咩事嘅，所以成日俾人攞嚟做啲犯法嘅嘢。

## 互聯網技術
### 硬件

### 軟件

*萬維網（World Wide Web，WWW）：互聯網會用到嘅一套資訊系統軟件，俾人通過互聯網嚟傳送文件或者第啲資源，當中每一件資源都有會掕住個 URL（例如 `https://example.com/` 噉）嚟識別佢。
**Web 1.0 同 Web 2.0：Web 1.0 泛指 1990 年代至 2004 年嘅 WWW；喺呢個時期，會用互聯網嘅人幾乎冚唪唥都係純接收資訊；喺 2000 年代後半橛，開始有咗社交媒體同 YouTube 等嘅平台，令到「整自己嘅內容，再將啲內容掟上網」呢家嘢變得好易做，於是「由用家創造嘅內容」－好似係社交媒體上嘅貼文、影片同網誌呀噉－出現咗爆發性嘅增長，用家會用各自整嘅內容互相影響，出現咗一套同打前嘅互聯網完全唔同嘅資訊生態，而呢個時期嘅互聯網就俾人嗌做 Web 2.0 。
**語義網（The Semantic Web）：喺 2020 年代仲係一個構想，係預想中 WWW 嘅一個延伸版，做到唔淨只畀人讀取網頁嘅數據，仲做到畀呢啲數據可以由電腦自動噉讀取，會用標記語言（markup）－好似係 HTML 等嘅  好嗮網頁入面嘅資訊。
*網頁瀏覽器
**網頁瀏覽史（web browsing history）：指記住一位用家瀏覽過咩網頁嘅列表；喺廿一世紀初，主流嘅網頁瀏覽器冚唪唥都有記住網頁瀏覽史嘅功能，可以俾用家用嚟（例如）搵返自己去過、可能唔記得咗佢個網址嘅網頁度。
**無痕瀏覽（private browsing）：好多網頁瀏覽器都有嘅一種功能；當用家用緊無痕瀏覽嚟上網嗰陣，個網頁瀏覽器會建立一場自成一角嘅對談，呢場對談同個瀏覽器嘅主對談唔交流，唔會儲起網頁瀏覽史，而且閂場對談嗰陣會自動噉清嗮啲 cookie 佢，達到「令呢場瀏覽完全唔會喺部機度留低痕跡」噉嘅效果。
*IP 位址（**I**nternet **P**rotocol address）：一個 IP 位址係一位用家喺一個電腦網絡入面對應嘅一串數（例：`192.0.2.1`），用嚟俾管控個網絡嘅電腦知道每位用家係咩身份；啲人好多時都會為咗私隱嘅緣故而想收埋自己個 IP 位址。
*HTTP（**H**yper**T**ext **T**ransfer **P**rotocol）
*標記語言（markup language）：用嚟記住網頁等嘅電腦文件嘅中繼資料，一般會記住啲數據同埋「啲數據要點顯示」呢兩樣資訊；例如 HTML（**H**yper**T**ext **M**arkup **L**anguage）係廿一世紀初用嚟記住網頁嘅標準標記語言，一段用 HTML 碼記住嘅網頁會類似以下噉嘅樣：
*:
```html4strict
<head>
  <title>The Title</title>  
  <link rel="stylesheet" href="stylebyjimbowales.css" /> 
</head>

<h1>Heading level 1</h1> 
<h2>Heading level 2</h2>
<h3>Heading level 3</h3>
<h4>Heading level 4</h4>
<h5>Heading level 5</h5>
<h6>Heading level 6</h6>
```

*網頁伺服器（web server）：一部網頁伺服器包含咗一柞軟件同硬件，會負責接受通過 HTTP 或者 HTTPS 嚟嘅攞數據要求；一部終端用家嘅電腦會向部網頁伺服器傳訊，作出「想睇某個網頁或者攞第啲資源」嘅要求，然後（正常嚟講）部網頁伺服器會向位用家提供用家想要嘅嘢；除此之外，網頁伺服器仲有可能接受由用家畀嘅資源。
**Cookie（）：係一啲網頁伺服器擺落去用家部電腦嗰度嘅細數據，用途可能係幫位用家記住佢喺嗰個網頁嘅密碼、記住嗰位用家想買啲乜（做網購嘅網站）或者係記住嗰位用家睇過啲咩內容（睇埋推薦系統）呀噉；Cookie 好有用，例如伺服器嗰方用咗 cookie 就唔使用自己嘅電腦記住（可能數以萬計嘅）用家嘅數據，慳返好多資源；不過 cookie 原則上係可以攞嚟偷用家部電腦啲數據嘅，所以 cookie 嘅使用好多時都會引起有關用家個人私隱嘅疑慮。
**Upload（）同 download（）： 係指一位用家將一啲數據（例如圖像、影片同各種嘅其他檔案）擺上去一個伺服器度；而  就係指一位用家由一個伺服器度攞啲數據（通常係去自己嘅電腦）嗰度。
**Server log（）：伺服器嘅 log 檔案；Server log 通常每一行紀錄都會記住咗每件事件嘅日子時間，仲會記錄每件事件涉及咩活動，例如「邊個邊個 `request` 咗邊件邊件 data」呀噉。
*電郵（email）
**垃圾電郵（email spam / junk mail）：係指由某啲人大量噉周圍傳嘅電郵，好多時會係廣告；反垃圾電郵技術（anti-spam）會教電腦攞一封電郵做 `input`，而 `output` 就俾出「封電郵係咪垃圾電郵」，係嘅就自動將封電郵掟去垃圾信箱度。

## 互聯網工作
*網頁設計（web design）同網頁開發（web development）：網頁設計係指創造同維護網站要用到嘅工作；做網頁設計需要設計用家介面、搜尋器同埋相關嘅軟件；網頁開發就係指實際落手落腳整個網站出嚟擺去互聯網度或者俾內聯網用，途中會用到好多架生（詳情可以睇吓標記語言同網頁開發工具）。喺廿一世紀初，網頁設計同網頁開發係頗有影響力嘅工作，唔少企業都會請有呢方面專業知識嘅人幫手整佢哋嘅網站。
**網頁開發工具（web development tools，devtools）：指一啲整嚟幫手做網頁開發、但唔係攞嚟創建網站嘅架生；例如有啲軟件會有功能俾用家開個網頁嘅源碼嚟睇，又或者係會俾用家睇個網頁喺開嗰陣攞咗咩數據（呃人嘅網站好多時都會攞一啲唔應該攞嘅數據）－呢啲功能唔會創建網站，但可以支援製作網站嘅工作。

## 睇埋
*電腦科學詞彙表
*電腦保安嘅大綱

## 攷
加拿大皇家騎警

**加拿大皇家騎警**（，簡稱 **RCMP**；，簡稱 **GRC**）係加拿大嘅聯邦級警察部門，1873年成立。

雖然佢嘅法文名叫 ，但係佢並唔隸屬軍方。

## 拎
*

## 攷
日本，你真識食？

《**日本，你真識食？**》（）係香港MakerVille製作嘅飲食遊戲節目，由鄭伊琪、駱振偉、何洛瑤主持，2023年3月13號到3月31號逢禮拜一到五22:30-23:00喺香港電視娛樂ViuTV播。其中一位節目主持鄭伊琪會喺日本試下食一啲新奇有趣嘅嘢，再由三位主持請唔同藝人嘉賓答下相關問題。

## 每集一覽

## 出面網頁
*ViuTV：日本，你真識食？

## 電視節目變遷
車中泊 (電視節目)

《**車中泊**》（）係香港MakerVille製作嘅遊埠節目，由鄧詠雪、鄭麗雯、迪子主持，由2023年3月13號到3月31號，逢禮拜一到五23:00-23:30喺香港電視娛樂ViuTV播。節目主持會喺臺灣體驗唔同嘅車中泊。

## 每集一覽

## 出面網頁
*ViuTV：車中泊

## 電視節目變遷
米哈遊

**米哈遊**係一間成立嚮2012年2月13號，總部設喺中國上海嘅電子遊戲公司。除咗遊戲之外，米哈游仲開發動畫系列、小說、漫畫同音樂等等。

米哈遊以製作動作遊戲《崩壞》系列同《原神》知名，其中發佈於2020年嘅開放世界動作角色演遊戲《原神》系史上營收最高嘅手機遊戲之一。米哈遊於2021年畀中華人民共和國商務部部為2021-2022年度國家文化出口重點企業。

宜家，米哈遊已經係上海、香港、臺北、新加坡、美國洛杉磯、加拿大蒙特利爾、日本東京、韓國首爾等地建立多個工作室、子公司、關係企業。現時公司有員工4000餘人。

## 註
La Toma

**佔領宣言**（，意思係 ｢佔領｣）係由胡安·德·奧尼亞特（）喺1598年4月30號嚮今日德薩斯州聖埃利扎里奧（San Elizario）發佈嘅一條法律聲明，表示按照住當時西班牙嘅法律要求，宣佈西班牙國王菲臘二世佔領格蘭德河以北嘅所有地方。

喺發佈咗呢份宣言之後，西班牙就征服咗普韋布洛人（Pueblo）嘅村莊，建立西班牙海外省（），而呢份宣言就係成立王國嘅法律依據。

## 攷

類:美國史
類:西班牙史
類:殖民主義
崔瑩

**崔瑩**（）係高麗國末期嘅將領、重臣，官拜判密直事、大將軍、門下侍中贊成事、六道都巡察使；封盡忠奮佐命安社功臣、鐵元府院君，諡號**武愍**（），係（）個仔。另外，佢亦有個女成為高麗禑王嘅（）。

## 出面網頁
布列斯特－立陶夫斯克條約

**布列斯特－立陶夫斯克條約**（；），簡稱**布列斯特條約**，係蘇俄同埋同盟國之間喺1918年3月3號喺白俄羅斯布列斯特簽嘅和約，代表俄羅斯退出一次大戰，東方戰線正式打完。

## 背景
自從布爾什維克喺十月革命開始掌權以嚟，佢哋一直都談判緊停火，希望儘早俾俄羅斯（革命之後變咗做蘇俄）退出場仗。到1917年12月，佢哋終於同意咗停火，準備談判同簽和約。

當初談判嘅時候，德國嘅立場就係，俄國應該割讓所有同盟國已經控制緊嘅地區。但係，蘇俄方面並冇同意到，覺得條約太嚴格。相反，佢哋嘗試拖慢進度，希望能夠又唔簽和約又唔洗繼續打仗。同時，佢哋希望歐洲其他國家都同樣會出現共產革命。

當然，德國因爲知道俄國唔會肯簽，所以喺1918年2月曾經再一次發動過攻擊。俄國喺冇任何軍事準備底下，加上俄羅斯內戰嘅影響，令德軍可以基本上行入去俄國地頭。到3月頭，俄國終於認輸，肯同對方簽和約。

## 條文
諷刺嘅係，俄國最終同意嘅條文，其實嚴格過佢哋原本拒絕咗嘅條文。

喺條約之下，俄國失去咗烏克蘭、波蘭、白俄羅斯、波羅的海國家、同埋高加索地區。呢啲土地包含咗俄國本身 34% 嘅人口、54% 嘅工業地、89% 嘅煤礦、同埋26% 嘅火車軌。除此之外，俄國亦承認咗芬蘭獨立，同時應承會停原本同烏克蘭人民共和國打緊嘅仗。

喺賠錢嘅議題上面，俄國同意會俾德國60億馬克。

## 結果
### 反應
呢份條約喺俄國非常受爭議，特別係嚟自反共嘅白軍。佢哋聲稱，呢個就係俄國應該繼續打仗對抗德軍嘅原因，同時批評紅軍嘅做法。

### 推翻
喺一次大戰打完嘅時候，同盟國最終都輸咗俾協約國。喺佢哋簽嘅《康邊停戰協定》之中，推翻咗布列斯特條約。之後，蘇俄嘗試攞返佢哋喺條約入面冇咗嘅地。佢哋成功贏返烏克蘭同埋高加索地區，但係就依然打唔贏波蘭同波羅的海國家。

喺1922年嘅一份條約，威瑪共和國同蘇聯同意放棄所有土地同錢銀嘅瓜葛。

## 睇埋
* 康邊停戰協定
* 德國無條件投降書

## 參考資料

類:條約
類:第一次世界大戰
哇佬

**哇佬**（）（），又叫**汽門**、**氣閥**或**活瓣**，係控制內燃機進氣門同排氣門運行嘅機械系統。

## 參考
南豐 (搞清楚)

**[[南豐]]**通常指中國江西撫州一個縣，亦可以係：
*南豐集團，香港企業
*南豐 (選區)，香港區議會選區
存取控制

**存取控制**（）係保安嘅一種方法，泛指用某啲方法嚟限住「邊個有權用呢件呢件資源或者睇呢件呢件資訊」。

## 睇埋
*鎖匙
*電腦保安（大綱）
*電腦存取控制（密碼）
香港兒童國際電影節

**香港兒童國際電影節**（）喺2017年首辦，致力為細路同青少年搜羅嚟自唔同國家同具有意義嘅精彩電影。

## 簡介
深信電影作為一個具有豐富文化同藝術底蘊嘅媒介，對兒童同青少年嘅思維發展幫助良多。電影節銳意透過為兒童同青少年提供欣賞同討論唔同種類電影嘅機會，豐富佢哋對文化、藝術、創意媒體嘅了解，通過「閱讀」電影故事，拓寬佢哋對世界嘅想像，從而培養佢哋嘅自由思想同創意。

## 出面網頁
*
*
*
黏着式構詞

（）係一種靠一連串屬於單個文法範疇嘅 morpheme 黐埋一齊而形成字嘅構詞過程，同詞形變化唔同嘅係詞形變化係屬於某啲文法範疇嘅字可以有有限量嘅變化，但係黏着式構詞就可以將唔同文法範疇嘅概念統統串埋一個字入面，甚至可以一個字表達到一句句子嘅意思。

## 概論

包括廣東話在內嘅漢語冇乜點用黏着式構詞，不過用日本話做例子嘅話，**taberu**（平假名：たべる，字根：たべ）係動詞**食**噉解，**tabetai**（たべたい）係指**想食**噉解，而動詞後面掕親 **-tai**（たい）通常係**想做...（隻動詞指緊嗰樣行動）**噉嘅意思。

## 語言
有啲語言仲出嗮名會勁用黏着式構詞嚟建構字，例子包括日本話、韓國話、土耳其話、芬蘭話同埋南印語系嘅眾語言。

## 睇埋
*詞形變化
*綜合語

## 攷
基斯頓柏索

**基斯頓．柏索**（Christian Petzold，）係一個德國電影導演，憑《被戀愛的秘密》一片而獲得第62屆柏林國際電影節銀熊獎。

## 生平
佢喺德國杜塞爾多夫以南嘅希爾登出世，1981年起到柏林學習劇場同電影，2000年起開始拍電影。佢嘅電影《被戀愛的秘密》喺第62屆柏林影展贏咗最佳導演獎嘅銀熊獎。

## 作品
**劇情長片**
*2000 Die innere Sicherheit
*2003 Wolfburg
*2005 Gespenster
*2007 Yella
*2008 Jerichow
*2011 三生組曲 (Dreileben)
*2012 被戀愛的秘密 (Barbara)
*2014 火鳳凰 (Phoenix)
*2018 時空中轉站 (Transit)
*2020 水漾的女人 (Undine)
*2023 火灼的天空/盛夏餘燼 (Afire)

## 攷

## 拎
* 
* 'The Cinema of Identification Gets on My Nerves': An Interview with Christian Petzold, Cineaste 33.3 (summer 2008)
野人女真

**野人女真**（）又叫**海東女真**，係中國明朝嗰陣界定嘅一個族羣，佢哋係住嚮最北邊嘅女真人。